Zelana agenda je novi model rasta – ASinfo Portal\nZelana agenda je novi model rasta\n24.10.2021. / 11:50\nBEOGRAD – Potpredsjednica Vlade Srbije i ministarka rudarstva i energetike Zorana Mihajlović izjavila je da zelena agenda predstavlja novi model rasta, a ne ograničenje, kao i da su strukturne promjene neophodne za otvaranje tržišta i omogućavanje energetskog i privrednog razvoja.\n“Zelena agenda je jedna potpuno nova zelena, ekološka i energetska revolucija svuda svetu. Mi smo ove godine krenuli putem zelene tranzicije, a to ne znači nikakvu opstrukciju, niti ograničenje, već je to potpuno novi model rasta. Istovremeno je cilj da imamo dovoljno energije po održivim cenama poštujući sve standarde zaštite životne sredine, jer nema više energetike bez ekologije, to mora da bude zajedno”, izjavila je Mihajlovićeva.\nOna je rekla da je Ministarstvo pokrenulo strukturne promjene koje su doprinijele otvaranju Klastera 4 u pregovorima sa EU.\n“Ponosna sam što smo došli u situaciju da možemo da razgovaramo o tome da se otvara Klaster 4. Tu su i energetika i transport. Sve što radimo u energetici, pre svega kada je podela delatnosti u Srbijagasu, kao i strateški plan o rezervama nafte, deo je strukturnih promena koje su važan korak ka otvaranju tržišta, jer ne možemo da dozvolimo da budemo zatvoreni, s obzirom na to da smo tranzitna zemlja. Moramo da nastavimo razvoj, da ulažemo u nove kapacitete, da čuvamo energetsku stabilnost i bezbednost, ali da imamo zdravu životnu sredinu”, izjavila je Mihajlovićeva.\nOna je navela da je Ministarstvo donijelo nove zakone u oblasti rudarstva i energetike koji su u skladu sa najvišim standardima EU i koji su osnov za nove investicije. RTS\nTagovi: zelena agendazorana mihajlovic\nGotovo 30 odsto firmi u Hrvatskoj nema nijednog zaposlenog\nSve više radnih mjesta, sve manje radnika


Nordijske zemlje zainteresovane za Srbiju\nMinistar finansija Srbije Mlađan Dinkić najavio je večeras da će narednog meseca biti sklopljen memorandum o razumevanju sa nordijskom investicionom bankom "Nordik investment bank" (Nordic Investment Bank).\n"Nordijske zemlje po prvi put iskazuju veći interes za ulaganje u Srbiju, a sledećeg meseca očekujemo da ćemo sklopiti memorandum o razumevanju kako bi investicije nordijskih zemalja u Srbiju bile osigurane", precizirao je Dinkić u telefonskoj izjavi agenciji Beta.\nDinkić je naveo i da je danas na sednici Odbora guvernera zemalja članica Evropske banke za obnovu i razvoj (EBRD) naglasio da su priotireti nove Vlade Srbije animiranje novih investicija, poboljšanje pozicije zemlje u izvozu i skraćivanje birokratskih procedura kako bi kapital koji se ulaže u Srbiju bez većih prepreka mogao da se uključi u proces proizvodnje.\nSrpski ministar finansija, koji je i guverner Srbije i Crne Gore u EBRD, rekao je Beti i da je pozvao sve učesnike tog skupa da sledeće godine 22. i 23. maja budu gosti na Godišnjoj skupštini EBRD koja će biti održana u Beogradu.\n"To je velika šansa za Srbiju i Beograd. Na organizaciji tog skupa mora početi odmah da se radi", kazao je Dinkić dodajući da se takva šansa ne sme propustiti jer "će sve ono što vredi u finansijskom svetu doći na konferenciju".\nDinkić je najavio i da će pravo iz Londona otputovati za Vašington na razgovore sa Medjunarodnim monetarnim fondom (MMF) i Svetskom bankom koji će trajati od 23. do 26. aprila.


U planu su letovi za Ameriku | Kamatica\nPočetna > vest > U planu su letovi za Ameriku\nU planu su letovi za Ameriku\nTekst objavljen: 03.03.2015 9:45\nPredsednik Nadzornog odbora "Er Srbije" i gradonačelnik Beograda Siniša Mali izjavio je danas da je u planu da avioni te aviokompanije lete za Ameriku i da će početkom naredne godine biti organizovan prvi interkontinentalni let.\tMali je na Kopaoniku, gde danas počinje biznis forum, u izjavi za Jutarnji program TV Pink, najavio letove "Er Srbije" za Njujork, Toronto i Čikago.\nPredsednik Nadzornog odbora "Er Srbije" je najavio da će to biti kruna rada u poslednjih godinu i po dana i označiti povratak nacionalne aviokompanije na mesto koje je 70-ih i 80-ih godina prošlog veka imao tadašnji JAT, koji je leteo za Ameriku.\nMali je podsetio da je prošla godina bila najuspešnija za tu aviokompaniju, jer je povećan i prihod i broj putnika.\nOtvoreno je 16 novih destinacija, tako da sada avioni "Er Srbije" lete u 30 zemalja i "pokrivaju" više od 40 destinacija, istakao je Mali.\nPri tom se vodilo računa i o troškovima, a obnovljena je i flota, pa ima 10 novih aviona, dok je kvalitet usluga znatno povećan, naveo je Mali.\nBroj putnika je uvećan za 67 odsto, a prošle godine je "Er Srbija" prevezla 2,3 miliona putnika, precizirao je Mali.\nMali je dodao da ta aviokompanija u ovom trenutku "pokriva" najveći broj glavnih gradova u Evropi i sve glavne gradove u regionu.\nOn je ukazao da je i rekordan broj putnika prošle godine ostvario i Aerodrom Beograd kroz koji je prevezao ili je kroz njega prošlo 4,6 miliona putnika.\n"Želimo da promovišemo Srbiju kao destinaciju za investiciju", rekao je Mali.\nMali je ukazao da je "Er Srbija" primer javnog preduzeća, u kome je Vlada Srbija većinski vlasnik, kako je sa dobrim partnerom moguće napraviti i čuda i ostvariti profitabilnost.\nOn je podsetio da je u toj aviokompaniji u protekloj godini zaposleno 400 novih mladih ljudi, a da je pre desetak dana organizovan novi konkurs za stotinak stjuarda i stjuardesa.\nGradonačelnik Beograda je ocenio da je za glavni grad, koji ostvaruje 40 odsto bruto društvenog proizvoda Srbije, važno da bude prisutan na biznis forumu na Kopaoniku.\nMali je dodao da želi da saopšti šta je u Beogradu urađeno u proteklih godinu dana i na koji način se radi na poboljšanju investicionog ambijenta.\ner srbija letovi za SAD biznis forum


Održana regionalna radionica Međunarodne telekomunikacione unije (ITU) Održana regionalna radionica Međunarodne telekomunikacione unije (ITU) – Personal magazin\nOdržana regionalna radionica Međunarodne telekomunikacione unije (ITU)\nRadionica je namenjena menadžerima ljudskih resursa u javnom i privatnom sektoru industrije informaciono-komunikacionih tehnologija, zemalja Centralno-istočne Evrope i Baltičkih država. Fokus ove radionice bili su novi trendovi i prakse upravljanja…\nRadionica je namenjena menadžerima ljudskih resursa u javnom i privatnom sektoru industrije informaciono-komunikacionih tehnologija, zemalja Centralno-istočne Evrope i Baltičkih država.\nFokus ove radionice bili su novi trendovi i prakse upravljanja ljudskim resursima, koji za cilj ima definisanje politike razvoja ljudskih resursa u skladu sa strateškim planiranjem i poslovnim planom radne jedinice. U eri tranzicije, ljudski kapaciteti predstavljaju ključni faktor uspešnog poslovanja, pa je stoga od izuzetne važnosti edukacija menadžera upravljanja ljudskim resursima. Ovo je bila jedinstvena prilika da delegati iz zemalja u tranziciji podele svoja iskustva i znanja u ovoj oblasti i time doprinesu brži i zdraviji razvoj upravljanja ljudskim resursima u matičnim zemljama.\nOrganizator radionice bila je Državna agencija za informacione tehnologije i komunikacije Bugarske a održava se u Sofiji od 26. do 28. novembra ove godine u hotelu Sveta Sofija. Zvaničan jezik radionice je Engleski.\nZa više informacija povodom ove radionice pogledajte zvanični sajt Međunarodne telekomunikacione unije (ITU):\nOdržana regionalna radionica Međunarodne telekomunikacione unije (ITU) was last modified: November 28th, 2008 by Redakcija\nCanon imagePRESS C1+ nudi petu dimenziju štampi manjeg obima\nAlgotech je predstavio nove trendove u IP telefoniji na TELFOR-u 08


Prijem za dobrovoljne davaoce krvi - Sremske Novine\n22. 05. 2022., 10:29\nPrijem za dobrovoljne davaoce krvi\nPrijem kod predsednice\nŠid – Povodom 11. maja, Nacionalnog dana dobrovoljnih davalaca krvi, predsednica Opštine Nataša Cvjetković protekle srede je organizovala prijem za one koji već dugo godina svoju humanost pokazuju na delu. Prijemu su, uz predstavnike Crvenog krsta, prisustvovali i davaoci: dr Slobodan Lalić, Dragomir Starčević, Slobodan Bućko, Verica Mikloš, Tijana Familić i gimnazijalci Petar Klisurić i Vukašin Macura.\n– Smatram da je to što vi radite veoma humano i da su današnjem svetu potrebni ljudi poput vas, oni koji su spremni da drugima spasu život – rekla je predsednica Cvjetković i svim dobrovoljnim davaocima iz šidske opštine čestitala njihov dan.\nSekretar Crvenog krsta Ivica Jović, koji je inače i dugogodišnji davalac, naglasio je da je veoma ohrabrujuća činjenica to što se na teritoriji šidske opštine starosna granica doborovoljnih davalaca iz godine u godinu pomera na niže, te što je u stalnom porastu broj onih koji se odlučuju na ovaj humani gest i dodao:\n– Prošle godine organizovali smo ukupno 23 akcije dobrovoljnog davanja krvi i na njima smo prikupili blizu 1.300 doza ove dragocene tečnosti.\nDr Slobodan Lalić je istakao da je neophodno stalno raditi na omasovljenju dobrovoljnog davalaštva i ukazivati na njegov značaj.\nEtno dan u Jameni\nOdluka o zatvaranju zelene pijace\nDeset godina Moto kluba „Šid“\nDelegacija Slovaka posetila Šid


Šeik Muhamed na društvenim mrežama\nPopularnost o kojoj mnogi mogu samo da sanjaju!\nŠeik Muhamed bin Rašin Al Maktum, vladar Dubaija i potpredsednik i premijer Ujedinjenih Arapskih Emirata, najpopularniji je lider na Fejsbuku u zemljama GCC-a, piše 7days. Na ovoj društvenoj mreži prati ga više od 3,1 miliona ljudi od 2009. godine, kada je pokrenuta njegova zvanična stranica.\nNa Tviteru, Instagramu, LinkedInu i Gugl + šeik Muhamed ima više od 11,4 miliona pratilaca.\nUkoliko još niste lajkovali oficijelnu FB stranicu vladara Dubaija, kliknite OVDE\nIstraživanje Burson-Mastellera pod nazivom "Svetski lideri na Fejsbuku", pokazalo je da je u poslednjih osam godina Fejsbuk platforma koju svetski lideri i vlade koriste za komunikaciju sa javnošću. Od 193 članice Ujedinjenih nacija, čak 169 ima zvanične stranice na ovoj društvenoj mreži.\nU MENA regionu, najveći broj pratilaca ima egipatski predsednik Abdel Fatah El-Sisi (šest miliona), a jordanska kraljica Ranija pola miliona fanova manje.\nOdlazeći američki predsednik Barak Obama je najpopularniji lider na Fejsbuku - ima 46 miliona pratilaca na stranici otvorenoj u vreme kampanje, a sledi ga indijski premijer Narenda Modi kojeg prati 31 milion ljudi.\nU prvih pet najpopularnijih lidera na Fejsbuku nalazi se i turski premijer Redžep Erdogan.\nPrvih 10 godina liderstva šeika Muhameda\n"Beogradski Sindikat" i "Mali Svet": Svim srcem za decu (VIDEO)\nRock zemljotres: "Van Gogh" u Dubaiju! (VIDEO)\nPovezane teme: Šeik Muhamed Bin Rašid Al Maktum fejsbuk društvene mreže popularnost vladar Dubaija Dubai


Ministar spoljnih poslova Njemačke: “Ne podržavam politiku izolacije Rusije i Kine, jer će ih to međusobno približiti da stvore najveći vojno-ekonomski savez na svijetu” | www.Pozitivno.ba\nMinistar spoljnih poslova Njemačke: “Ne podržavam politiku izolacije Rusije i Kine, jer će ih to međusobno približiti da stvore najveći vojno-ekonomski savez na svijetu”\nMinistar spoljnih poslova Njemačke Heiko Mass izjavio je da ne podržava politiku ekonomske izolacije Rusije i Kine, jer ih to međusobno približava i prijeti nastankom najvećeg vojno-ekonomskog saveza.\n“Oni (pristalice obustavljanja projekta ‘Sjeverni tok 2’) kažu da zbog onoga što se dešava u Rusiji ne bi trebalo da poslujemo sa Rusijom. Na kraju krajeva, svaki biznis sa Rusijom je koristan za državu. Na taj način, ovo se odnosi na sve, to dovodi do potpune ekonomske izolacije Rusije. Slične rasprave vodimo i u vezi sa Kinom. Tamo se radi o razdvajanju, pod time se ne podrazumijeva ništa više do ekonomska izolacija Kine”, rekao je Mass govoreći u Bundestagu.\n“Oni (pristalice takvih mjera izolacije) guraju Rusiju i Kinu bliže jednu drugoj i tako stvaraju najveći vojno-ekonomski savez koji postoji. I mislim da strategija Zapada ne bi trebalo da bude u toj konfrontaciji. Stoga sam protiv toga da se ruše svi mostovi sa Rusijom”, dodao je ministar.\nNa sličan način kritikovao je pristalice isključenja Rusije iz Savjeta Evrope, ističući da članstvo u Savjetu Evrope odgovara interesima građana Rusije. “Ne uvažavam strategiju spaljenih mostova, ona ne samo da je pogrešna, već je i opasna”, naglasio je Mass.\nMass je dodao da će ministri spoljnih poslova EU razgovarati o mogućim novim sankcijama Rusiji 22. februara i da Berlin smatra da bi one trebalo da budu usmjerene protiv lica odgovornih za “suzbijanje protestnih akcija” u Rusiji.\n“Na sljedećem Savjetu Evropske unije na nivou ministara spoljnih poslova trebalo bi da razgovaramo o reakciji na ponašanje Rusije i postupanje prema mirnim demonstrantima. Radije bismo željeli da ne moramo ovo da radimo”, konstatovao je ministar.\nMinistar je zatim objasnio da sankcije treba vezati za promjenu ponašanja sankcionisane strane, a ako to ne može da se očekuje, onda treba da se pošalje signal da se “određeno ponašanje neće prihvatati”. Prema njegovim riječima, to je bio slučaj i sa ujedinjenjem Krima i sukobom na istoku Ukrajine. “Tako treba da bude i sada”, dodao je Mass.\nDruga važna tačka koju je naveo je činjenica da sankcije treba da budu “ciljane” upravo prema onima koji su “odgovorni za represivne postupke državnih vlasti nad sopstvenim građanima”.\nŠef evropske diplomatije Josep Borrell, koji je posjetio Moskvu prošle nedjelje, najavio je da namjerava da inicira nove sankcije Rusiji. Prema njegovim riječima, ovo pitanje će biti razmotreno na sastanku Savjeta ministara spoljnih poslova EU 22. februara, a zatim u martu na samitu o Evropske unije.


Veselji u Briselu sa Mogerinijevom GracanicaOnline.info\nVeselji u Briselu sa Mogerinijevom\nPredsednik Skupštine Kosova, Kadri Veselji boravi u Briselu, gde se sastao sa visokom predstavnicom za spoljnu politiku i bezbednost Evropske unije, Federikom Mogerini, saopštila je služba za odnose sa javnošću Skupštine Kosova.\nVeseli i Mogerinijeva su razgovarali o situaciji na Kosovu i putu ka evropskim integracijama, sa posebnim naglaskom na realizaciji procesa vizne liberalizacije.\nKadri Veselji i Federika Mogerini\nŠef Skupštine Kosova rekao je da je Kosovo ispunilo sve potrebne kriterijume za liberalizaciju viznog režima. On je ocenio da je članstvo u EU nacionalni cilj Kosova i da predstavlja politički konsenzus svih subjekata.\nPredsednik kosovske Skupštine je potvrdio institucionalnu odlučnost Kosova da sva otvorena pitanja između suseda reši dijalogom ,posebno sa Srbijom, i izrazio uverenje da će dijalog između, kako je rekao, „dve zemlje“ biti zaključen njihovim međusobnim priznavanjem .\nVisoka predstavnica EU, Federika Mogerini je potvrdila podršku i posvećenost Evropske unije Kosovu na evropskom putu, ali i na jačanju unutrašnjih kapaciteta.\nObjavljeno 20. novembra 2018. by Ivan MiljkovićU kategoriji VestiTagged Brisel, Kadri Veselji, pregovori, Federika Mogerini\n27. maja 2019., 07:24


Čeka se odgovor Exim banke o kreditu za auto-put:\nPODGORICA – Vlada bi za dva mjeseca od kineske Exim banke mogla da dobije predlog za potpisivanje ugovora o kreditu za finansiranje prve dionice auto-puta Bar-Boljare, saopštio je ministar finansija Radoje Žugić.\nOn je rekao da je prije desetak dana sva dokumentacija za ugovor o kreditu proslijeđena kineskoj Exim banci.\n- Što se tiče Vlade, odnosno ministarstava finansija i saobraćaja, mi smo naš dio posla završili. Čekamo odgovor kineske banke, odnosno odluku njihovih nadležnih organa i očekujem najdalje od momenta podnošenja zvanične aplikacije u roku od dva mjeseca da dobijemo predlog za potpisivanje ugovora – rekao je Žugić Radiju Crne Gore.\nOn je podsjetio da je Zakonom o budžetu za ovu godinu definisano da se poreski dug Elektroprivrede od 50 miliona eura konvertuje u akcijski državni kapital i, kako je kazao, procedura je u toku.\n- Nedavno je kompanija A2A dostavila zahtjev za razradu tog člana zakona i mi ćemo sa predlogom razrade tog člana budžeta ići prema parlamentu. Ukoliko se to ne prihvati, mi ćemo ići na strogu primjenu Zakona o budžetu – poručio je Žugić.\nTakođe je naveo da je odluka Vlade da odloži plaćanje poreza i doprinosa turskom investitoru u Mall of Montenegro i hotelu „Ramada“ u Podgorici donesena kako bi se pomoglo preduzećima koja imaju potencijal da se oporave, a trenutno se suočavaju sa nelikvidnošću.\nPitanje za Gintaš nije drugačije u odnosu na sve ostale kompanije koje imaju problem, ali i potencijal za oporavak. Mislim da su to elementi koje Vlada mora da podrži u smislu ekonomskog oporavka – zaključio je Žugić.\nDatum kreiranja: 22 mart 2014\nSledeća ⇨ Vojna saradnja Srbije i Kine\nPrethodna ⇦ Prvi BG bus na struju


Složena zadruga i u Zlatiborskom okrugu?\nMinistar u Vladi Srbije zadužen za regionalni razvoj i koordinaciju rada javnih preduzeća Milan Krkobabić rekao je danas da su za razvoj zadrugarstva u Srbiji ove godine izdvojena četiri puta veća sredstva, odnosno 825 miliona dinara.\nKrkobabić je pre sastanka sa predstavnicima Zlatiborskog okruga i zemljoradničkih zadruga u Užicu kazao da će koncept razvoja zadrugarstva ostati isti ali da je novina formiranje složenih zadruga.\n- To će biti nov koncept i očekujemo da ćemo barem 1. marta izaći pred Vladu Srbije sa novim programom za ovu godinu, rekao je Krkobabić.\nKako je kazao, složene zadruge moći će da računaju na iznos od pola miliona evra, a ta sredstva treba da omoguće početni impuls koji je nužan da se postojeće specijalizovane zadruge povežu i tako predstavljaju novi privredni kvalitet.\nKrkobabić je procenio da će biti dobro da jedna od složenih zadruga bude u Zlatiborskom okrugu, jedna u nekom od pet upravnih okruga na jugu a ostale u drugim delovima Srbije.\nNačelnik Zlatiborskog okruga Dimitrije Paunović kazao je da je u toku 2017. raspoređSložena zadruga i u Zlatiborskom okrugu)en ozbiljan iznos sredstava za podsticaj razvoja zemljoradničkih zadruga i dodao da će taj program nastaviti da se realizuje i u 2018.\nOn je dodao da je današnji sastanak sa ministrom Krkobabićem važan da bi se utvrdili načini kako da lokalne samouprave sa teritorije Zlatiborskog okruga pomognu postojećim zemljoradničkim zadrugama ali i novoosnovanim.\nPaunović je ocenio da je ulaganje u zemljoradničke zadruge dobro jer će se tako podstaći ravnomeran regionalni razvoj.


Početak/Društvo/Aleksandar Vučić se iz aviona obratio građanima Srbije (VIDEO)\nMerošinske Vesti 9. jula 2020.\nObećao sam vam da ćemo sačuvati mir i stabilnost. Molim vas da se ne suprtotstvaljate batinašima, to ćemo da radimo mi kao država. Predaja nikada nije bila opcija, poručio je predsednik Srbije Aleksandar Vučić. Opštinski odbor SNS Merošina saopštenjem je pružio punu podršku politici predsednika i Srpske napredne stranke.\n“Srpska napredna stranka staje odgovorno i savesno u odbranu Ustava, zakona, institucija i građana Republike srbije osuđujući divljanje razularenih hordi fašista u Beogradu, Novom Sadu i Nišu. Napad na Dom Narodne skupštine Republike Srbije, napad na institucije u Novom Sadu i Nišu kao i na organe reda je kukavički čin onih koji sebe nazivaju delom opozicije. Pozivamo nadležne da privedu pravdi one koji uništavaju državnu imovinu. U trenucima kada nasilje postane vodeća sila, svaki čestit, pošten i pristojan građanin Srbije dužan je da stane u odbranu budućnosti svoje dece i osudi one koji žele da nas vrate u mračnu prošlost, u vreme izgubljene budućnosti, nezaposlenosti, materijalne i fizičke nesigurnosti. Ispadi grupe huligana, predvođene šačicom istrošenih političara koji opet žele da otimaju od građana, neće proći!\nMi gradimo Srbiju i nećemo dozvoliti da je ruše oni kojima su naredbodavci negde u inostranstvu. Želimo jaku i pristojnu Srbiju zbog budućnosti naše dece.


Mozaik Branka Miljuša\nOvaj mozaik je delo umetnika Branka Miljuša koje je realizovano na terazijskom zidu iznad podzemnog prolaza u svrhu uređenja grada Beograda prilikom organizacije IX samita Pokreta nesvrstanih, održanog od 4. do 7. septembra 1989. godine. Iz izvora nije sasvim jasno ko je darodavac poklona, ali je poznat njegov autor, kao i anegdota o ubacivanju motiva Lufthanzine ptice u celokupnu kompoziciju (vidi link ). Zanimljivost predstavlja i ekranizacija ovog mozaika u filmu Novembarski čovek iz 2014. godine. Ova jugoslovenska poklon-galerija kojoj je ovaj mozaik pridružen imala je za cilj da predstavi solidarnost jugoslovenskih opština i regiona i da bude potvrda prijateljstva i zajedništva. Darovi koji su ukrasili glavni grad su, kako beleži tadašnja štampa, svaki na svoj način predstavljali sredinu odakle dolaze, u nadi da će glavni grad i ubuduće predstavljati „Jugoslaviju u malom”. Kako tadašnja štampa ističe time je „svetu pružen dokaz da unutrašnje svađe i neslaganja, na žalost najčešće svojstvena vrhovnim rukovodstvima, nisu deo svakodnevice radnog čoveka i građanina, kao i to da ukupna snaga zemlje, zalog njenog jedinstva i oopstanka jeste uzajamnost radnih ljudi i građana tako nesebično pokazana ovom prilikom.”\nU trenutku formiranja ove mape, 2021. godine, ovaj je rad i dalje izložen na istom mestu, na Terazijama i u prilično je dobrom i očuvanom stanju, ali bez ikakvog znaka na otvorenom ili opisa na spomen-ploči koja bi svedočila o njegovoj relaciji sa Pokretom nesvrstanih i statusu „dalekog” ili „sekundarnog” spomenika nesvrstanosti...\nU spomeničkom kontekstu, ovaj mozaik mapiramo i (pre)poznajemo kao dodatnu podršku jugoslovenskoj solidarnosti i akciji ukrašavanja grada Beograda u ime dočeka delegacija nesvrstanih u jednom posve napetom i nesigurnom trenutku 1989. godine.


Svetsko prvenstvo u Brazilu i takmičenje u marketingu - Biznis i Finansije\nHome\tPosle 5\tSvetsko prvenstvo u Brazilu i takmičenje u marketingu\nFIFA, organizator Svetskog prvenstva u fudbalu, ove godine će od pomenutog prvenstva zaraditi 1,6 milijardi dolara samo od korporativnih sponzorstava. Za ovaj novac, kompanije sponzori očekuju mogućnost da najširoj publici prezentuju svoje proizvode i usluge, međutim neke od njih (zvanični sponzori) su u boljem položaju. Da bi se izborile sa “velikodušnim” konkurentima kompanije koje su manje novca uložile u oglašavanje na takmičenju u Brazilu pribegavaju malo kreativnijem advertajzingu.\nNajk, najveći rival Adidasa – zvaničnog sponzora prvenstva u Brazilu – je na primer morao da smisli novu strategiju pošto će tereni i lopte na prvenstvu biti Adidasovi. Zato je Najk odlučio da sponzoriše pojedinačne timove (pa i domaćina – Brazil), ali i da u svoju kampanju uključi najveće zvezde među fudbalerima. Tako će Najk sponzorisati Kristijana Ronalda, Žerarda Pikea, Vejna Runija, Andresa Injestu, Nejmara i Zlatana Ibrahimovića, a Adidas “samo” igrače koji su po popularnosti malo niže kotirani od njih – Lajonela Mesija, Fernanda Toresa i Ikera Kasiljasa.\nSlična je situacija i sa tehnološkim kompanijama. Dok je Samsung zvanični sponzor prvenstva, njegov rival Epl (Apple) se dosetio da pomoću fudbala izreklamira svoju kupovinu Bitsa (Beats Electronics), proizvođača slušalica i servisa za striming muzike. Tako je nastala reklama koja važi za najbolji reklamni spot sa svetskih prvenstava ikad.\nCoca-cola i dalje tvrdi da nije zabrinuta zbog marketinških aktivnosti svog konkurenta Pepsija, koji je ranije ove godine objavio reklamu sa najpoznatijim svetskim fudbalerima snimljenu u Brazilu, koja nema direktne veze sa ovim prvenstvom ali svima je jasno da aludira na isto.\nMasterkard je 2007. godine izgubio pravo na sponzorisanje ovog prvenstva koje sada ima Visa, pa se trenutno bavi marketignom na sličnim dešavanjima – sponzoriše dva najveća evropska fudbalska šampionata kao i britansku Ragbi ligu.


Ustavne izmene zarad štikliranja stavki – Dnevnik zarobljene države\nNarodna skupština usvojila je po hitnom postupku predlog ustavnih amandmana u oblasti pravosuđa i predlog ustavnog zakona za sprovođenje amandmana, koje je podneo Odbor za ustavna pitanja i zakonodavstvo samo dan ranije. Od 196 prisutnih, 193 poslanika glasalo je za predloge, a tri glasa su bila protiv. Ovo nije neuobičajena praksa u monolitnom skupštinskom sazivu sa samo nekoliko predstavnika opozicionih manjinskih stranaka. Po završetku sednice, raspisan je referendum o promeni Ustava Srbije za 16. januar 2022. godine.\nIako se na ustavnim amandmanima radi od 2017. godine, proces je naglo ubrzan tek u 2021. godini kako bi se pred izbore najavljene za proleće 2022. godine otkočio proces evropskih integracija. Od početka su se izmene svele samo na oblast pravosuđa, pošto je to obaveza Srbije prema Evropskoj uniji, a zanemareni su svi drugi predlozi za unapređenje ustavnih odredaba, na koje je stručna javnost godinama ukazivala. Ministarstvo pravde je tada neustavno uzurpiralo izradu amandmana, a pravosudna struka je jednoglasno kritikovala nekoliko verzija teksta koje su pisali neimenovani činovnici Ministarstva. Najviši zvaničnici su, nasuprot cilju ustavnih izmena, koje treba da obezbede veću nezavisnost pravosuđa, kritikovali „sudokratiju” i blatili sudije. Tri verzije slate su i Venecijanskoj komisiji, koja se poslednji put izjasnila samo 6 dana pre usvajanja predloga, utvrdivši da tekst amandmana, iako znatno unapređen, ne eliminiše sve kanale uticaja izvršne i zakonodavne vlasti na pravosuđe.\nUmesto da objasne značaj ustavnih izmena, predstavnici vlasti su ucenili građane da će glasanjem protiv ustavnih amandmana zaustaviti pristupanje Srbije Evropskoj uniji, prebacujući sa sebe odgovornost za dosadašnje odugovlačenje sa reformama. Čitav postupak ustavnih izmena, kao i predlagana rešenja i konačni tekst ustavnih amandmana, ukazuju na to da je reč o pukom štikliranju stavki zarad evrointegracija Srbije, bez namere da se zaista unapredi nezavisnost pravosuđa.\nIzvori: http://www.parlament.gov.rs/Osma_posebna_sednica_Narodne_skup%C5%A1tine_Republike_Srbije_u_Dvanaestom_sazivu.43613.941.html, https://reforma.bezbednost.org/?sfid=7501&_sft_post_tag=ustav\nBy zarobljavanje_|2022-03-22T06:57:14+00:0030/11/2021|Politički kontekst|0 Comments


Karadžić o uspesima i problemima – Nadlanu.com\nKaradžić o uspesima i problemima\nBEOGRAD, 16. marta 2009. (Beta) – Predsednik Fudbalskog saveza Srbije Tomislav Karadžić izdvojio je dogovor o izgradnji “Srpske kuće fudbala” u Staroj Pazovi i imenovanje Radomira Antića za selektora nacionalnog tima kao najveće uspehe sadašnjeg rukovodstva te organizacije.\nKaradžić je, obraćajujući se delegatima Skupštine FSS, istakao i da je pred čelnicima srpskog fudbala i dalje mnogo zadataka, među kojima je kao najbitniji naveo plasman reprezentacije Srbije na Svetsko prvenstvo u Južnoj Africi 2010. godine.\nPredsednik FSS je priznao da postoje i brojni problemi, a kao najveće je pomenuo lošu infrastrukturu i nedostatak kvalitetnih fudbalskih radnika.\n“Moramo da radimo više i efikasnije. Ne smemo da FSS koristimo samo kada su u pitanju slikanja i putovanja sa reprezentacijom. Neću tolerisati da neko prespava četiri godine na visokoj funkciji“, rekao je Karadžić.\nPredsednik FSS je kritikovao i predstavnike klubova koji u njegovoj organizaciji favorizuju svoje ekipe. Takođe je vrlo negativno govorio i o menadžerima.\n“Imamo neviđene probleme sa menadžerima, koji su ‘rak-rana’ našeg fudbala. Taj haos mora da se raščisti, moramo da vidimo zašto imamo najviše menadžera u Evropi i ko im izdaje te licence“, naveo je Karadžić, koji je ponovo pomenuo i mogućnost da ograniči broj stranaca u klubovima.\n“U nekim klubovima omladinske škole su potpuno zaboravljene, pa se po svetu traže prosečni fudbaleri, a sve su to skupe i neperspektivne kombinacije… Nadam se da ćemo u saradnji sa klubovima uvesti neko ograničenje do sezone 2010/11”, kazao je prvi čovek srpskog fudbala.\nKaradžić je naglasio i da se moraju rešiti problemi sa lošim međuljudskim odnosima u regionu Zapadna Srbija.\n“Tamo i dalje postoje dve opcije, nesaglasje, a najgore bi bilo da opet idemo na izbore. Suviše nas je malo da bismo se svađali između sebe“, rekao je Karadžić, dok je predsednik regiona Zapadne Srbije Dušan Sekulić istakao da ne zna o kojim problemima se priča.\nSekulić, koji je na julskim izborima, na kojima je Karadžić stigao do funkcije predsednika FSS, podržao drugog kandidata Dragana Bulića, zato jedini nije glasao za izveštaj čelnika FSS o urađenom u 2008. godini.\n“Uvodni deo je bio sasvim korektan, a onda su provučene neke ocene o navodnim podelama u Zapadnoj Srbiji što sam shvatio kao direktnu prozivku za koju nije bilo ni vreme ni mesto… Nikada nismo bolje funkcionisali u Zapadnoj Srbiji nego sada“, rekao je Sekulić novinarima posle sednice.\nFSS je objavio i finansijski izveštaj za 2008. godinu u kojoj je, kada se odbiju rashodi i porezi, zaradio 114.895 dinara, odnosno 1.218 evra. Ukupan prihod iznosio je 481.562.407 dinara.\nPlaniran budžet za 2009. godinu iznosi 703.872.470 dinara (nešto manje od 7.500.000 evra), a rashodi bi, prema rečima generalnog sekretara FSS Zorana Lakovića, trebalo da budu “uravnoteženi”.\nSednici Skupštine FSS prisustvovala su 64 od 79 izabranih delegata.


Svaki dan – radni dan - WANNABE MAGAZINE\nSvaki dan – radni dan\nDan ima samo 24 sata, a podela na tri osmice – radno, slobodno i vreme za spavanje, odavno više ne važi. Potreba za egzistencijalnom stabilnošću od nas zahteva da radimo barem dva posla, a ambicija i građenje karijere traže još i više – posao zapravo nikada ne prestaje.\nPoruka ženama koje samo što su osvojile svoje pravo glasa i egzistencijalne nezavisnosti, a htele su da sačuvaju neprikosnovenost doma i porodice, glasila je “ostavite posao ispred kućnog praga“. U današnje vreme ta mudrost je potpuno neodrživa.\nPosao ostavljaju na poslu, samo oni koji su totalno bezbrižni – a to najčešće znači neambiciozni, nezainteresovani za posao, nedovoljno odgovorni i kompetentni i istovremeno situirani, tako da ne zavise od svog rada – ili oni koji kod kuće prelaze na drugi posao, pa jedan moraju da ostave pred vratima.


Poljuljana je i pozicija Vlada Šćepanovića koji bi mogao da bude zamenjen već u ranoj fazi sezone.\nNakon bolnog poraza od Burža oglasio se i prvi čovek Partizana Ostoja Mijailović i otvoreno govorio o statusu trenera ekipe.\n- Znam da je danas glavna tema svima trener, treba i njega razumeti, ne sporim da je ušao sa velikom željom da Partizan bude najbolji. Ali Partizanova javnost od nas očekuje više od ovoga, da ne pravimo kompromise bilo koje vrste već da se borimo da najtrofejniji srpski klub bude prvi, rekao je Mijailović za Sport klub.\nPored turbulentnog perioda, crno-beli još uvek imaju visoke ambicije.


Cijeli tim pod maskama u avionu: Novak Đoković uhvatio posljednji let za Evropu iz Amerike (FOTO) - Televizija K3\nCijeli tim pod maskama u avionu: Novak Đoković uhvatio posljednji let za Evropu iz Amerike (FOTO)\nPoslije informacije, doduše još nezvanične, da bi sva teniska takmičenja u narednih mjesec i po dana širom svijeta, i u muškoj i u ženskoj konkurenciji, mogla bi da budu otkazana zbog korona virusa, srpski teniser Novak Đoković evakuisao se iz SAD.\nOn i njegov tim su uhvatili posljednji let za stari kontinent kako je naveo izvjesni Marko Panići koji je sa Noletovim timom u avionu i koji je podijelio sliku na instagramu.\nĐoković je inače prije nekoliko dana bio na meču Los Anđeles Klipersa gdje se slikao sa srpskom starletom inače suprugom NBA igrača. Podsjećanja radi, Novak Đoković se našao na udaru francuskih medija oko toga što se ne oglašava u vezi korona virusa.\nIako je prvi reket svijeta, novinar se nije zapitao da li je Novak Đoković neko ko treba da donese konačnu odluku o tome ili stručnjaci, doktori i naučnici koji su upućeni u to i svjesni opasnosti i rizika koji bi mogao da ugrozi živote hiljade ljudi i mnogih tenisera. Inače, Novak Đoković je predsjednik savjeta igrača, pa nema sumnje da se očekuje i reakcija tenisera, piše Telegraf.


Generalni direktor Parlera kaže da će aplikacija biti van mreže „duže nego što se očekivalo“ zbog Amazona, Apple-a i Google-a - Kako Narod Kaže\nGeneralni direktor Parlera kaže da će aplikacija biti van mreže „duže nego što se očekivalo“ zbog Amazona, Apple-a i Google-a\nautor KnK 11.01.2021, 16:38 1.6k Pregleda\n(Photo - Olivier DOULIERY / AFP)\nParler, aplikacija slična Tviteru, tj. popularna društvena mreža među konzervativcima i pristalicama predsednika Donalda Trampa, ugašena je nakon što je Amazon povukao podršku i ugasio server, nakon nereda na Kapitolu prošle nedelje.\nAplikacija se oslanjala na Cloud servere koje pruža kompanija Amazon Web Services.\nAmazon je rekao Parleru u subotu da više neće pružati usluge kompaniji počev od nedelje u 23:59, a prema e-mailu koji je dobio CNBC. Portparol Amazona potvrdio je autentičnost pisma CNBC-u, ali je odbio da dalje komentariše.\nJohn Matze, osnivač i izvršni direktor, rekao je u ponedeljak u izjavi da će aplikacija Parler prestati da funkcioniše „duže nego što se očekivalo“ jer druge kompanije za Cloud hosting ne žele da rade sa Parlerom nakon izjava za štampu koje su izdali Amazon, Google i Apple.\n„Verovatno ćemo biti ugašeni duže nego što se očekivalo“, napisao je Matze. „To nije zbog softverskih ograničenja – mi imamo svoj softver i sve podatke spremne. Međutim, nakon izjava Amazona, Google-a i Apple-a novinarima o ukidanju pristupa dovele su do toga da je većina naših dobavljača takođe odustala od pružanja podrške našoj kompaniji. “\nDodao je još i da: „Većina kompanija koja ima servere zatvorila nam je vrata. Ažuriraćemo sve i izdati sapptenja za štampu kada se vratimo na mrežu. “\nAmazon je rekao Parleru u e-poruci da je na Parleru detektovao 98 primera postova koji „jasno podstiču na nasilje“. Među postovima o kojima je izveštavao Parler, a koje je pregledao CNBC, korisnici platforme uputili su nasilne pretnje usmerene na „liberalne vođe, liberalne aktiviste # vođe i pristalice blm-a“, pored ostalih grupa.\nSnimke ekrana aplikacije Parler koje je pregledao CNBC pokazuju kako korisnici objavljuju postove koji sadrže pozive da se oružje donese na predsedničku inauguraciju kasnije ovog meseca itd.\nMatze je osudio poteze tehnoloških giganata u nizu postova na Parleru tokom vikenda, tvrdeći da je njegova platforma uklonila nasilni sadržaj i dodajući da pravila korišćenja ove aplikacije ne dozvoljavaju da se Parler svesno koristi za kriminalne aktivnosti.\n„Mi smo poslednja nada za preživljavanje slobode govora i besplatnih informacija. Ovo što rade je bez presedana, neutemeljeno i apsolutno odvratno “, napisao je Matze u subotu kasno uveče. „Žele da zadrže svoj monopol nad govorom.“\nKao odgovor na ovo, portparol Amazona rekao je za CNBC da Amazon pruža usluge kupcima širom političkog spektra i potvrdio da se suspenzija dogodila zbog sadržaja za koji kompanija kaže da je jasno podstakao nasilje.\nApple je uklonio Parler iz iPhone App Store-a u subotu. Kompanija je rekla da su objave na Parleru povezane sa neredima na Kapitolu u SAD prošle nedelje uključivale pozive na nasilje, koje krši Apple-ova pravila protiv neprimerenog sadržaja.\n„Oduvek smo podržavali različita gledišta koja su zastupljena u App Store-u, ali na našoj platformi nema mesta za pretnje nasiljem i ilegalne aktivnosti“, rekao je predstavnik Apple-a. „Parler nije preduzeo odgovarajuće mere za rešavanje širenja ovih pretnji po bezbednost ljudi. Suspendovali smo Parler iz App Store-a dok ne reše ove probleme. “\nGoogle je u petak uklonio Parler iz prodavnice Android aplikacija, Google Play.\n„Da bi zaštitili bezbednost korisnika na Google Play-u, naše dugogodišnje smernice zahtevaju da aplikacije koje prikazuju sadržaj koji generišu korisnici imaju jasna uputstva koja podležu moderaciji, koja je dužna da uklanja grub sadržaj poput postova koji podstiču na nasilje“, rekao je Googleov portparol.\n„Svi programeri se slažu sa ovim uslovima i mi smo poslednjih meseci podsetili Parler na ovu jasnu politiku. No, videli smo da je nastavljeno sa objavljivanjem u aplikaciji Parler koja podstiče nasilje u SAD-u. Shvatamo da može postojati razumna rasprava o uputstvima za sadržaj i da aplikacijama može biti teško da odmah uklone sav sadržaj koji krši pravila, ali ako mi distribuiramo aplikaciju putem Google Play-a, zahtevamo da aplikacije implementiraju sveobuhvatnu proveru nepoželjnog sadržaja. U svetlu stalne i hitne pretnje za bezbednost građana, suspendujemo liste aplikacija iz Play prodavnice dok ne reše ove probleme. “\nPrethodni članak Stručnjaci upozoravaju na rizik prekomerne upotrebe vitamina D.\nSledeći članak Za sve putnike koji avionom dolaze u SAD, od 26. januara obavezan PCR test\nFacebook će cenzurisati sadržaj vezan za talibane\nMobilna aplikacija prikazuje koncentraciju alergenskih vrsta u Srbiji\nin Razno, Nauka i Tech\nWhatsApp izgubio milione korisnika nakon ažuriranja uslova\nStručnjaci upozoravaju na rizik prekomerne upotrebe vitamina D.\nZa sve putnike koji avionom dolaze u SAD, od 26. januara obavezan PCR test


Saveznici, četnici i partizani u Drugom svetskom ratu - Kosta Nik\nNajbolja do sada napisana studija o odnosu „velikih saveznika“ (Sjedinjene Američke Države, Velika Britanija i Sovjetski Savez) prema pokretima otpora u Jugoslaviji u Drugom svetskom ratu. Кnjiga koja pomera granice u poznavanju tragične srpske istorije.\n1. U vihoru Drugog svetskog rata\n2. Saveznici i ustanak u Evropi\n3. Četnici ili partizani?\n4. Sa partizanima protiv četnika\n5. U interesnoj sferi Sovjetskog saveza\n6. Nezavisne američke misije u Srbiji\n7. Žrtvovani saveznik\nNjihovo strateško partnerstvo u podeli sveta na interesne sfere odlučilo je sudbinu četnika i partizana. Tako su se politike zapadnih demokratija i SSSR stopile u jedno – rušenje legalnog sistema i uvođenja komunističke diktature u Jugoslaviji. To je bilo ishodište jednog kompleksnog procesa, a istorija je potvrdila da je Srbija bila najveći\nGenerated: 02.48.35TRU CHACHE


Serija podelila javnost: “Leonardo je gej” – GayEcho\nNova televizijska serija “Leonardo” o jednom od najvećih umetnika svih vremena Leonardu da Vinčiju podelila je svetsku javnost jer slikara, za koga se veruje da je bio homoseksualac, prikazuje kao ženskaroša. Serija, čija je prva epizoda emitovana pre nekoliko dana na italijanskoj televiziji, u prvi plan stavlja vezu Leonarda da Vinčija sa Katerinom da Kremonom koja mu je navodno bila muza i ljubavnica.\nU TV seriji, koja će od 16. aprila biti dostupna i na Amazon prajmu, slavnog renesansnog umetnika igra irski glumac Ejdan Tarner, najpoznatiji po trilogiji “Hobit”, a umetnikovu muzu sa kojom ima duboku, intimnu vezu Matilda de Angels.\n“Najvažnija veza sa ženom”\n“Neke od Leonardovih veza tokom života bile su sa muškarcima; i one su bile veoma značajne. Ali, možda i najznačajnija veza u njegovom životu bila je sa jednom ženom koja mu je najpre bila prijatelj. Tu stranu umetnikovog života želimo da osvetlimo”, izjavio je uoči početka emitovanja serije scenarista Stiv Tomson za američki magazin “Varajeti”.\nTako “Gardijanov” likovni kritičar tvrdi da je Katerina “izmišljotina, fantazija, potpuna besmislica”, kojoj su život dali romantičari u 19. veku, a “vaskrsnuo” je moderan Leonardov biograf Čarls Nikol.\nKritičar britanskog dnevnika Džonatan Džons ukazuje da je u pitanju krivotvorenje istorije, a ako su tvorci serije već želeli da dočaraju neku važnu žensku ličnost u umetnikovom životu onda je izbor trebalo da bude Sesilija Galerani. Ova dama bila je ljubavnica vojvode od Milana, poznatog kao Il Moro. Leonardo je napravio njen moćan portret, jedan od četiri najznačajnija ženska portreta nazvavši ga “Dama sa hermelinom”.\nČITAJTE: Otvoren konkurs za dodelu nagrade “Duga”\nNa slici, koja se danas čuva u Narodnom muzeju u Krakovu, otmena Galerani u naručju drži hermelina koji je u gotovo “falusnom položaju”, što bi, prema nekim istoričarima umetnosti, trebalo da simbolizuje njenu dominaciju nad muškarcima.\nNaravno, tu je i Liza, žena firentinskog trgovca Frančeska del Đokonda. Legenda kaže da je Leonardo angažovao muzičare da joj sviraju, a on lično zbijao šale dok mu je, zagonetog osmeha, pozirala za jednu od najvažnijih slika u istoriji likovne umetnosti “Mona Lizu”, koja se danas čuva u “Luvru”.\nKada je 1550. godine objavljena knjiga “Životi umetnika” (Lives of the Artists) u njoj autor, Đorđo Vasari otkriva da je Leonardo bio opčinjen svojim mladim asistentom koji se zvao Salai.\n“Bio je ljupke gracioznosti i lepote, sa divnom kovrdžavom kosom, koga je Leonardo obožavao”, zapisano je u ovoj knjizi.\nSva ta nagađanja koja su se provlačila vekovima da je Leonardo da Vinči bio homoseksualac na neki način dobila su potvrdu početkom 20. veka. Tada su otkriveni dokumenti u kojima stoji da je Leonardo bio optužen za “sodomiju” pred firentinskim sudom 1476. godine. I to ne jednom, već dva puta iste godine. Pretpostavljalo se da ga je za to optužio jedan mladi umetnik iz Firence jer je slikar pokušao da ga “obljubi”. Iako je iza rešetaka proveo dva meseca, optužbe su na kraju odbačene, jer nije bilo dovoljno dokaza, niti svedoka…\nČITAJTE: LGBT likovi u crtaćima: Zašto je važno da oni postoje?\nFirenca je u doba renesanse, kako su ukazivali brojni istoričari, bila “leglo razvrata”. Većina muškaraca u tom gradu bar jednom za života “isprobala je” istopolni seksualni čin. Mnogi su čak bili gonjeni zbog homoseksualnih veza.\nI dok je Sigmund Frojd, istražujući lik i delo firentinskog majstora, zaključio da je bio “latentni homoseksualac”, autor opere “Leonardo”, izvedene 2019, britanski kompozitor Aleks Mils upravo se bavio “tajnom” stranom umetnikovog života.\nUkazao je takođe da su dva muškarca bila ključna u životu slikara, vajara, arhitekte, pronalazača iz 15. veka. Đan Đakomo Kaproti, koga je Leonardo “prekrstio” u Salai, odnosno Đavolak, bio je siromašak koji je sa samo deset godina došao u umetnikov atelje. Iako je bio nestaško, koji bi krao od umetnika i njegovih gostiju, sa Leonardom je bio od 1490-1515. Veruje se da je upravo taj Đavolak bio model za neke od Da Vinčijevih najpoznatijih slika, kakve su “Bahus” ili “Sveti Jovan Krstitelj”.\nAli, desetak godina godina kasnije, tačnije 1505. u Leonardov život ulazi Frančesko Melci, iz plemićke milanske porodice. Sušta suprotnost “Đavolku” ubrzo postaje umetnikov lični sekretar, ali i više od toga…\nI Salai i Melci odlaze sa Leonardom u Francusku, gde se preselio pred kraj života na poziv kralja Fransoe Prvog. Međutim, Salai nije dugo izdržao u Francuskoj i vratio se u Milano, zbog čega mu Leonardo u testamentu ostavlja samo “pola vinograda”. A nakon umetnikove smrti 1519. Melci nasleđuje brojne slike, ali i Leonardove radne sveske, zabeleške…\nČITAJTE: U Londonu će biti oslikan mural Džordža Majkla\nDo “revizije” istorije i odstupanja od “teze” da je velikan likovne umetnosti bio gej došlo je s kraja 18. i početkom 19. veka kada je “izmišljena” umetnikova veza sa jednom ženom iz Kremone. Italijanski pisac tada je tvrdio da se u sveskama Leonarda da Vinčija pominje ženska ljubavnica koju je nazvao La Kremona. Međutim, u svim dokumentima umetnika koji su “preživeli” do danas toga nema.\nAli, poslednih godina jedan od Leonardovih biografa Čarls Nikol produbio je tezu o nekoj vrsti veze Da Vinčija sa damom iz Kremone potkrepivši je time što je na spisku imena u umetnikovim dokumentima koji se čuvaju u Kraljevskoj kolekciji pronašao jednu reč – “Kremoneze”. Ustvrdio je da se to verovatno odnosi na La Kremonu i da je Leonardo, kome je tada bilo 57 godina, imao seksualne odnose sa damom sa severa Italije. Zaključio je da umetnik ne bi mogao tako dobro da slika nage žene bez da je prethodno iskusio heteroseksualnu ljubav…\n« Ljubio sam se sa Lauševićem sedam minuta\nPodignuta optužnica za silovanje mladića u Beloj Crkvi »


SVE SNSD-OVE BLOKADE: NE BI BIO PRVI PUT DA NOVAC I INTERES PREKINE NJIHOV BOJKOT | Hayat.ba\nOvo nije prva blokada koju provodi SNSD, a kao i neke prethodne, vjerovatno će biti okončana zbog novca. U to su uvjereni i parlamentarci i Sindikat državnih službenika i zaposlenika u institucijama BiH iz prostog razloga što bi nastavak blokada značio da BiH ostaje bez ikakvog finansiranja, a zvaničnici i “njihovi” kadrovi bez plaća.\nNovac je okončao i blokadu 2015. godine. Parlamentarci iz SNSD-a su te godine u više navrata napuštali i bojkotovali sjednicu Zastupničkog doma Parlamenta BiH jer nije podržavan njihov zahtjev za smjenu Šefika Džaferovića (SDA) sa mjesta predsjedavajućeg Zastupničkog doma uz obrazloženje da je “prikrivao ratne zločine počinjene nad Srbima”.\nBojkot je iznenada prestao kada je trebalo usvojiti set zakona o akcizama, što je bio uvjet za tranšu novca od Međunarodnog monetarnog fonda, a bez njihovih glasova bi “pao” jer ne bi bilo dovoljno glasova iz RS-a.\nU više od godinu dana dugoj blokadi SNSD je držao institucije BiH i nakon izbora 2018. godine. Nije bio moguć rad Parlamenta BiH niti formiranje Vijeća ministara BiH jer je Milorad Dodik, predsjednik SNSD-a i član Predsjedništva BiH, odbijao poslati Godišnji akcioni plan BiH (ANP) za NATO. Blokada je riješena u decembru 2019. godine kada je dogovoreno da se u NATO štab pošalje dokument pod nazivom “Program reformi”. Prethodno je SNSD odlučio popuniti stalna radna tijela Parlamentarne skupštine Bosne i Hercegovine, bez kojih nije bio moguć rad Parlamenta. To je učinjeno nakon što su zatražene izmjene Poslovnika o radu kojim bi se onemogućilo da jedna stranka blokira rad zakonodavne vlasti.\nIsta sjednica ostat će upamćena po početku Dodikovog govora, kada je rekao “Goodbye BiH, welcome RSexit”, piše Faktor.


Uspešna godina za košarkaški klub Temnić | KK Temnić\nHome > Intervju >\nOva godina je prekretnica u životu Košarkaškog kluba “Temnić” za razliku od prethodnih godina, doživeli smo veliki broj uspeha. Pre svega govoriću o prethodnoj sezoni i napomenuću osvojena sva 4 mini basket turnira u konkurenciji devojčica, ubedljivim skorom od 12 pobeda i 0 poraza, takođe i osvojeno prvo mesto u Regionu Centralne Srbije u tom uzrastu.\nEkipe Temnić 1 i Temnić 2\nOve sezone 2019/2020 u uzrastu mlađih pionirki se takmiče dve ekipe, Temnić 1 i Temnić 2. Ekipa Temnić 1 je ovu sezonu u grupi B RKSCS završila na prvom mestu sa skorom od 5 pobeda i 1 porazom i izborila prolazak u dalje takmičenje gde će se boriti sa ekipama iz Kragujevca i Smederevske Palanke za prvo mesto u regionu, dok je Temnić 2 ekipa koju čine mlađe devojčice završio takmičenje na četvrtom mestu.\nPrvi put u istoriji organizovane su i letnje pripreme u mestu Rožanstvo na planini Zlatibor, gde su takođe učestvovale i devojčice iz Ćuprije, Smederevske Palanke i Jagodine. Sa svim devojčicama su radili treneri Predrag Stanošević, Branko Sajčić, Danijel Jaćimović, Dražen Simonović i Vesna Đorđević. Važno je napomenuti i pohvaliti se činjenicom da su ekipe Sistem 1 i Temnić 1 prvaci u svojim grupama mlađih pionirki, dok je ekipa Ćuprije prvak u konkurenciji pionirki u svojoj grupi, što govori o uspehu samih priprema i radu ovih trenera.\nTakođe, ove godine 14. aprila organizovan je prvi u istorji Mini basket turnir u Varvarinu, učestvovale su ekipe KK Temnić, KK Sistem 1, KK Sistem 2, KK Foka i KK Plana. Turnir je završen prvim mestom naše ekipe.\n30. aprila ove godine održan je košarkaški turnir za devojčice, u kome su učestvovale ekipe KK Temnić 1, KK Temnić 2, KK Sistem, KK Bagdala i KK Rtanj. Ekipa Temnić 1 osvojila je na ovom turniru drugo, a ekipa Temnić 2 treće mesto.\n4. avgusta KK Temnić učestovao je na turniru u basketu za mlađe pionirke u Ćupriji u sastavu Jelena Stevanović, Martina Cvetković, Tamara Miladionović i Viktorija Bekčić i na tom turniru je osvojeno prvo mesto.\nPrvo mesto na turniru u basketu u Ćupriji\nU konkurenciji devojčica 2007. godišta na prvom regionalnom treningu regiona Centralne Srbije, Zapadne Srbije, Republike Srpske i Raško- kosovsko metohijskog koji se održao u Smederevskoj Palanci od 70 košaršica učestovale su naše Jelena Stevanović, Kristina Ružić i Sara Bogdanović. Na narednom treningu koji je održan u Kragujevcu naš kapiten Jelena Stevanović je bila u konkurenciji od 40 najboljih, da bi svojim kvalitetom prošla i na treći trening i ušla u 24 najboljih košarkašica u ovim delovima Srbije.\nSlika sa prvog treninga\nPored toga organizovano je dosta utakmica između dečaka i devojčica, međustobnih utakmica itd.\nŠkola košarke Temnić takođe radi sa velikim uspehom trenutno u školi košarke trenira oko 50 tak dece, što je ogroman broj obzirom na veličinu naše opštine.\nUkratko ove godine smo: osvojili 4 mini basket turnira, završili na prvom mestu u mini basket ligi Centralne Srbije, bili 3 u drugoj Regionalnoj ligi u sezoni 2018/2019, u sezoni 2019/2020 ekipa Temnić 1 je na prvom mestu u grupi B, osvojen je basket turnir u Ćupriji, organizovani su mnogi turniri, druženja sa drugim ekipama, učestvovali smo na dosta turnira, naša košarkašica Jelena Stevanović je u najboljih 24 košarkašica u polovini Srbije. Sve ovo pokazuje uspeh našeg rada i našeg kluba.\nU narednoj godini očekujemo još vise uspeha, više rada i napretka. Imamo želju da još više osavremenimo i upotpunimo rad naše škole košarke kako bi bili konkuretni najboljih srpskim klubovima i da budemo centar ženske košarke u Rasinskom okrugu. Ali naravno, ne smemo zapostaviti mušku košarku gde ćemo sa našim dečacima učestvati u takmičenju. Takođe bih se zahvalio lokalnoj samoupravi na svoj pomoći u funkcionisanju našeg kluba.\nZa kraj kao predsednik kluba, želeo bih da se zahvalim, svoj deci koja treniraju u našem klubu, da im poželim puno sreće, zdravlja i uspeha u novoj, 2020. godini, a takođe i svim građanima naše opštine.


BHRT TOP 15 - nova emisija u proizvodnji Muzičke produkcije BHRT - Muški Portal\nMuški Portal » Zabava » BHRT TOP 15 – nova emisija u proizvodnji Muzičke produkcije BHRT\nBHRT TOP 15 – nova emisija u proizvodnji Muzičke produkcije BHRT\nBHRT TOP 15 je nova emisija u proizvodnji Muzičke produkcije BHRT koja prezenitira 15. domaćih i regionalnih aktuelnih muzičkih projekata (odnos 70% BiH 30% region).\nZnačajno je napomenuti da je BHRT TOP 15 jedinstvena i prvi muzički serijal u BiH koji će se u identičnoj formi emitirati na televiziji i radiju, a nasljeđuje dugogodišnju tradiciju emisije TOP 15 BHR 1 koju su slušaoci mogli pratiti u radijskom pregramu punih sedam godina.\nProizvedena univerzalno za RTV, emisija ima jednostavan i efektan koncept sa voiceoverima, adekvatnim modernim dizajnom u HD rezoliciji. Pored navedenog, Muzička produkcija BHRT je u toku realizacije projekta “Domaće note” u okviru kojeg se prijavilo preko 60 bendova iz čitave BiH. U aprilu su planirana snimanja, a nakon toga ciklusna objavljivanja projekata.\nBHRT TOP 15 je emisija koja će promovirati najkvalitetnije projekte, dati prostor novim snagama, potaknuti i jačati muzičku scenu BiH.\nCiljevi emisije su postaviti standard i muzičke kriterije, dati podršku afirmaciji domaćih izvođača i autora originalne pop/rock muzike koji posjeduju referentne kvalitete. Naša želja je poticanje aktuelnog stvaralaštva, povećanje udjela domaće muzike u medijskom prostoru Bosne i Hercegovine, te jačanje lokalne muzičke tradicije, što čini osnovnu misiju Muzičke produkcije BHRT. Emisija s emitiranjem u programu BHT 1 počinje u ponedjeljak, 18. aprila u 18:00. U programu BH Radija 1 možete je pratiti utorkom u 17:10.\nMuški portal Nova godina u regiji dočekana uz vatromete i koncerte na otvorenom\nBHRT TOP 15 uređuju Jasmin Ferović v.d. Rukovodilac MP BHRT-a i Tarik Ramić muzički producent.\nIgraju i osvajaju: Sarajlije, Varešani, Jajčani, Tuzlaci…


NIKOLIĆ: Popodne ću početi da primam terapiju - Dnevni list Danas\nPočetna » Politika » NIKOLIĆ: Popodne ću početi da primam terapiju\nPredsednik Srpske napredne stranke Tomislav Nikolić, koji četvrti dan štrajkuje glađu i žeđu, izjavio je danas da će popodne morati da počne da prima terapiju, odnosno infuziju koju dosad nije dobijao, jer mu je „pogoršano stanje bubrega i EKG“.\n0Piše: Beta 19. aprila 2011. 15.14\n– Danas mi je pogoršano stanje bubrega i EKG i moraću popodne da počnem da primam terapiju, odnosno infuziju koju do sada nisam dobijao – rekao je Nikolić vidno iscrpljen i tihim glasom brojnim novinarima u bolesničkoj sobi u Beogradskom kliničko-bolničkom centru.\nNikolić je rekao da nastavlja štrajk glađu i žeđu i da će štrajkovati „koliko god bude trebalo“, ali da neće ugroziti svoj život.\nNa pitanje da li postoji mogućnost da ga neko ubedi da prekine štrajk, Nikolić je kazao da njegova porodica za sada to nije uspela i da nemam nikog bližeg od njih.\nNikolić je rekao da moli patrijarha Irineja da mu oprosti ako ga nije dobro razumeo, zato što ne pokušava da se ubije. „Ovo doživaljavam kao malo rigorozniji post i u četvrtak ću se pričestiti“.\nOn je rekao da se nada da će narednih dana rešiti sve „nedoumice i nesuglasice sa Srpskom pravoslavnom crkvom (SPC)“.\nNikolić je zahvalio novinarima što prate njegovu borbu i odricanje od hrane i vode i izrazio očekivanje da će se ovaj problem, kako je rekao, „rešiti tako da niko više ne bude gladan i žedan u Srbiji“, a da ni on više ne bude gladan i žedan.\n– Opraštam onim koji od ovoga prave smejuriju“ – kazao je Nikolić i dodao da on nije samoubica i da nije odlučio da napusti SPC.


MINISTAR ZDRAVLJA SRBIJE: Predsjednik Srbije bio životno ugrožen - Opcija\n17-11-2019 Pocetna, Politika, Regija\nMinistar zdravlja Srbije Zlatibor Lončar rekao je danas da predsjednik Srbije Aleksandar Vučić ima hronične, manje probleme sa srcem, ali da je u petak došlo do ozbiljnog pogoršanja njegovog zdravstvenog stanja, kada je odlučio da se obrati ljekarima Vojnomedicinske akademije (VMA).\nLončar je naveo da je po prijemu procijenjeno da je predsjednik Srbije životno ugrožen.\n“U toj zdravstvenoj ustanovi su medicinski timovi momentalno sproveli sve neophodne mere za saniranje ovako ozbiljnog stanja, a predsjednik Vučić je, dobro odreagovao na terapiju koja mu je prepisana”, rekao je Lončar za Tanjug.\nOn je naveo da su stručni timovi VMA predsjedniku Srbije preporučili da u narednom periodu smanji svoje redovne aktivnosti kako bi se u potpunosti oporavio od pogoršanja zdravstvenog stanja do kog je došlo u petak.\n“Koristim ovu priliku da lično zahvalim medicinskim timovima VMA, koji su još jednom pokazali svoju stručnost i profesionalizam”, rekao je Lončar.\nPredsjednik Srbije je primljen u petak kasno popodne na VMA u Beogradu zbog kardiovaskularnih problema.\nVučić je juče zahvalio radnicima VMA i poručio da će od ponedjeljka biti “u punom radnom pogonu”.\nČESTITKE SA SVIH STRANA: Ringo Star proslavio 80. rođendan


Specijalna ponuda za oročenu štednju u evrima ERSTE banke, kamatne stope do 1,8 odsto – Plodna Zemlja\nZorana Aleksić, direktorka Sektora prodaje za stanovništvo, mala preduzeća i preduzetnike u Erste Banci\nErste Banka je pripremila novu, specijalnu ponudu štednje u evrima za fizička lica, oročene na 20 meseci. Nominalna kamatna stopa jedinstvena je za sve klijente koji se odluče za ovu vrstu štednje, bez obzira na to da li su svoja primanja preneli u Erste Banku ili ne, a kreće se do 1,8 odsto u zavisnosti od iznosa uloga.\nDepoziti od 10.000 do 49.999 evra mogu se oročiti uz godišnju nominalnu kamatnu stopu od 1,1 odsto, a za sredstva od 50.000 do 99.999 evra ona iznosi 1,5 odsto. Za iznose jednake ili veće od 100.000 evra kamatna stopa je 1,8 odsto.\n„Kao sigurna i stabilna finansijska institucija, Erste Banka iza sebe ima više od dva veka tradicije štednje u Austriji, odnosno više od 155 godina tradicije u Srbiji, kao naslednica Novosadske štedionice“, naglašava Zorana Aleksić.\nUslovi u okviru ove ponude važe za nove uloge, a štednja se može ugovoriti u filijalama Erste Banke.\nTagoviErste banka Kamatne stope Štednja\nProdužen rok za dostavu projekata NLB Organic konkurs do 15. avgusta, za najbolje nagrada 500.000 dinara


Protest profesora za novi RTS, na Trgu Nikole Pašića, pre polaska u protesnu šetnju ka sedištu Radio-televizije Srbije, u Beogradu, 29. februara 2020. (Foto: Vesna Anđić, RSE)\nTokom redovnog subotnjeg antivladinog protesta u Beogradu, učesnici skupa koji je organizovao Građanski otpor pridružili su se "Protestu profesora za novi RTS", da bi okupljanje zajednički završili ispred sedišta RTS-a, gde su na ulazu ostavili primerak Zakona o javnim medijskim servisima.\n"Kao što vidite RTS je zatvoren tako da nikome ne možemo da predamo Zakon o javnim medijskim servisima pa ćemo ga ostaviti ovde ispred vrata.Nadamo se da će ga pročitati kad već do sada nisu", rekao je naučni savetnik Instituta za fiziku Slobodan Prvanović, koji je i inicijator Zahteva za promenu uređivačke politike RTS.\nProferosor Vladan Čokić nazvao je RTS "stubom režima" koji "služi u partijske svrhe". Ocenio je da se građani, koji protestuju, bore protiv "unutrašnje okupacije", dok je novinar Rade Radovanović rekao da su "Bujošević i Stefanović najbolji nastavljači Komrakova i Milanovića", kao i da su "malo plaćeni koliko puno rade za 'gospodara' i izbegavaju svaku činjenicu".\nOn se založio za "pošteno suđenje", onda "kada dođe vreme".\nČlanovi akademske zajednice i ranije su iznosili zahteve za promenu uređivačke politike RTS-a, ali i rukovodstva kuće, no zahtevi do danas nisu ispunjeni.\nBujošević: Slobodan Prvanović "ne zna šta će sa sobom"\nDirektor RTS-a Dragan Bujošević, napisao je u tekstu koji je objavljen na sajtu RTS-a u subotu pre protesta, da je naučni savetnik Instituta za fiziku Slobodan Prvanović "očito ne zna šta će sa sobom" i da izgleda da je uzeo na sebe "obavezu da meri gustinu 'medijskog mraka'".\nUtvrdio je da oko RTS navodno vlada najveća pomračina, ocenio je Bujošević i napomenuo da Prvanović, kada ne meri mrak, ima ideje o tome kako bi trebalo uređivati program Javnog servisa.\n"Ako ne stoji ispred ulaza u RTS u Takovskoj ulici i ne drži konferencije za medije protiv naše kuće, ovaj naučni radnik onda sastavlja apele u kojima optužuje rukovodstvo Javnog servisa za kršenje zakona, izdaju javnog interesa, obmanjivanje javnosti, služenje (predsedniku Srbije) Aleksandru Vučiću, nebavljenje raznim aferama", napisao je Bujošević.\n"Naziv ove priredbe sugeriše da se sprema lustracija većine zaposlenih u našoj kući. Nešto nalik na modernu verziju kineske kulturne revolucije", rekao je Bujošević.\nPrema Bujoševićevoj oceni, Prvanović je predstavnik jedino stranaka na čijem je skupu bio prvogovornik, tačnije trojice političara.\n"Za Prvanovića i njegovo društvance", predočio je Bujošević, "jedini prihvatljiv RTS bio bi onaj koji bi 24 časa govorio da nam nikada nije bilo gore, da smo propali, da smo nestali, da će nas ova vlast, ako još malo sastavi, sve pobiti, da Srbija možda više i ne postoji..."\n"Slične televizije već postoje i zbog toga nije potrebno praviti novi RTS", zaključio je Bujošević.


Jedini omladinski sajam turizma na otvorenom - OPENS Youth Fair pred EXIT\nU godini kada je Novi Sad Omladinska prestonica\nEvrope, 8. po redu sajam omladinskog turizma OPENS YOUTH FAIR će se održati 2. i 3. jula, dva dana uoči svetski poznatog muzičkog festivala EXIT, kada grad postaje centar mladih iz preko 70 zemalja sveta.\nNa Trgu slobode raznolik sadržaj će se sastojati iz dva dela: sajamskog i muzičkog.\nTokom ovog jedinog omladinskog sajma turizma na otvorenom, na jednom mestu, predstaviće se turističke organizacije iz Srbije i regiona, turističke agencije, manifestacije i festivali, organizacije sa programima za mlade. Tako će učesnici imati priliku da se upoznaju sa atrakcijama i zanimljivostima gradova iz zemlje i regiona, kao i ponudom drugih izlagača. Posetioci će imati mogućnost da provežbaju svoje moždane vijuge u interaktivnim radionicama ili se upoznaju sa programima agencija, festivala i asocijacija, te da svoju kreativnost izraze kroz umetničke radionice i zanimljive igre ili da uvežbaju plesne korake uz brojne plesne klubove. Nakon obilaska sajamskog dela zabava se nastavlja u OPENS zoni.\nizvor: exitfest.org, foto: youth-fair.com\ncentar exit manifestacija Novi Sad opens porta trg slobode


Niška televizija » Opština Palilula nastavlja akciju „Pomozimo našoj deci“ (VIDEO)\nOpština Palilula nastavlja akciju „Pomozimo našoj deci“ (VIDEO)\nObjavljeno 10.07.2015. 10:54\nŠestoro dece koja boluju od težih bolesti moći će da odu na jednonedeljnu rehabilitaciju u neku od banja u Srbiji ili na more, ukoliko to bude preporuka lekara. Ovo im je obezbedila opština Palilula uz pomoć privrednika, u nastavku akcije „Pomozimo našoj deci“.\nMališani koji boluju od težih bolesti ili imaju neki oblik invaliditeta, ićiće ove godine u banju, gde mogu da borave 7 dana besplatno, sa jednim roditeljem ili starateljem. Banjsku rehabilitaciju plaća opština Palilula, kao i privrednici koji posluju na teritoriji grada. Uz to, deca će moći da iskorise vaučer od 5 000 dinara koji daje Vlada Srbije. Kako kažu roditelji ovih mališana, pomoć im i te kako znači, naročito što znaju da nisu sami.\nDeca mogu da odu u bilo koju banju po preporuci lekara, a ukoliko bude bilo potrebe, mogu otići i na more, kaže predsednik opštine Boban Džunić.\nOvo je nastavak akcije „Pomozimo našoj deci“ koju je opština započela jula 2013. donatorskom akcijom u centru grada. Kampanju su pomogli i učenici OŠ „Kralj Petar Prvi“ humanitarnim predstavama, a sportisti Andrija i Stevan Živković poklonili su deci lopte i bokserske rukavice. U opštini pozivaju sve koji su u mogućnosti da se priključe fondu uplatom sredstava na namenski račun GO Palilula i time pomognu što više mališana. (žiro račun 840-2879741-16 Ministarstvo finansija – Uprava za trezor)


Butmirski paket je minimum što bi u BiH trebalo učiniti - Klix.ba\nButmirski paket je minimum što bi u BiH trebalo učiniti\n3.11.2009. u 11:18\nŠvedski ambasador u BiH Bose Hedberg rekao je da je sadržaj paketa iz Butmira za EU pretpostavljeni minimum koraka koje je potrebno napraviti kako bi BiH nastavila da se kreće ka članstvu u EU i NATO-u.\nHedberg je istakao da je svrha sastanaka visokih zvaničnika EU i SAD sa liderima političkih partija u BiH da se vidi koja vrsta konstruktivnih komentara može biti uključena u te prijedloge da bi se postigao dogovor.\nOn je rekao da je tokom sastanaka u Butmiru bilo jasno kako "sve što je predloženo neće moći biti ostvareno".\nPrema njegovim riječima, nepostizanje rezultata nakon nove runde razgovora značiće da BiH neće moći podnijeti zahtjev za kandidatski status u EU niti će se moći kretati ka članstvu u NATO.\n"To bi značilo da je izbor vaših lidera da nastave navoditi svoje sporove i svoje argumente i da ih smatraju važnijima od kretanja zemlje ka EU i NATO-u", rekao je on i dodao da će se neuspjeh najkonkretnije ogledati kroz strane investicije.\nAmerički ambasador Charles English rekao je juče tokom razgovora sa novinarima u Sarajevu da pristup EU i NATO-u podrazumijeva da BiH mora dobiti nadležnosti koje će biti unesene u njen Ustav i podsjetio da su one definisane u procesima pristupanja Partnerstvu za mir i potpisivanju Sporazuma o stabilizaciji i pridruživanju.\n"Te promjene treba da dovedu do usklađivanja Ustava BiH sa Evropskom konvencijom o ljudskim pravima kako bi zakonodavna i izvršna tijela postala dovoljno funkcionalna i efikasna da bi zadovoljila uslove za članstvo u EU. To su minimumi kojima se bave naši prijedlozi i ono što će BiH morati postići na putu ka EU i NATO-u", rekao je English odbivši komentare kako su pregovori propali.\nEnglish je, kako piše "Oslobođenje", naglasio da ne postoji ništa u ponuđenom paketu što bi predstavljalo prijetnju dejtonskoj strukturi BiH.\n"Svjesni smo složene situacije u kojoj se nalaze Hrvati u BiH. Nema boljeg načina da se riješe pitanja koja postavlja hrvatska zajednica u BiH nego obezbijediti uslove da se BiH čim prije priključi EU", rekao je.\nVisoki zvaničnici EU i SAD doputovali su u BiH kako bi nastavili razgovore sa političkim liderima o paketu ustavnih promjena koje će BiH omogućiti podnošenje aplikacije za članstvo u EU i NATO-u uoči predstojećeg sastanka Savjeta za implementaciju mira 18. i 19. novembra.\nPoziv za bilateralne sastanke na političkom i ekspertskom nivou upućeni su liderima koji su učestvovali u posljednjoj rundi butmirskih pregovora.\nIzetbegović i Wigemark: Kredibilna evropska perspektiva ključna za stabilnost i razvoj\nU napadu ubijeno troje ljudi, sumnja se na terorizam


STIGLA MARTA: Bend „Hypnotized“ predstavio novi singl : Nadlanu.com\nSTIGLA MARTA: Bend „Hypnotized“ predstavio novi singl\nObjavljeno 25. mar 2016. / 18:16:55\nBeogradski rokenrol bend „Hypnotized“ predstavio je spot za pesmu “Marta”, drugi singl sa novog albuma koji će biti objavljen tokom ove godine. Spot koji ruši sve produkcijske klišee našeg regiona i donosi pravi rokenrol zvuk premijerno je prikazan u sinoć u prepunoj galeriji Štab.\nSastav „Hypnotized” privukao je veliku pažnju rok obradama kafanskih klasika. Značajan uspeh postigli su donevši svetske standarde iz audio i video produkcije na domaće prostore.\nSpot za pesmu “Marta” potpisuju kontroverzni američki režiser Mark Nava i poznati švedski editor Robin Siwe koji je između ostalog sarađivao sa Madonom i sa svetski proslavljenom grupom “Prodigy”, a trenutno radi na motazi novog spota grupi “Daft punk”.\nStudijskom albumu koji najavljuju singlovi “Kreten” i ”Marta” prethodila su dva albuma “Big Natural” iz 2010. i ”Nema nazad” iz 2013. godine.\nO uspehu sastava “Hypnotized” govori i činjenica da su nastupali na najvažnijim regionalnim muzičkim festivalima kao što su “Exit”, ”Arsenal Fest”, ”Beer Fest”, „Guča“, ”Pivo Fest”, ”Lake Fest” i brojnim drugim. Sastav je osnovan 2009. godine u Beogradu i čine ga šestorica muzičara: dva vokala, dve gitare, bas i bubanj.


Novi Fiat Tipo je najbolji automobil u 2016. - KruševacGrad\nNovi Fiat Tipo je najbolji automobil u 2016.\nNovi FIAT Tipo osvojio je nagradu AUTOBEST 2016. Žiri sastavljen od 26 novinara iz oblasti automobilizma, iz isto toliko zemalja Evrope, dodelio je priznanje italijanskoj limuzini u konkurenciji modela Opel Astra, Hyundai Tucson, Honda HR-V i Mazda CX-3.\nFIAT-ov sedan osvojio je 1.492 poena na osnovu ocenjivanja trinaest različitih parametara, uključujući dizajn, komfor, ekonomičnost upotrebe, cenu, mrežu servisa, distribuciju rezervnih delova, vrednost otkupa…\nSvečana dodela nagrade održaće se u februaru u Milanu. To će biti prvo uručenje priznanja AUTOBEST nakon što je (do sada istočnoevropski) žiri proširen novim članovima koji predstavljaju Austriju, Belgiju, Francusku, Irsku, Italiju, Holandiju, Norvešku, Portugaliju, Španiju, Švedsku i Ujedinjeno Kraljevstvo\nNagrada AUTOBEST dodeljuje se od 2001, a ovo je treći put da je osvaja neki od FIAT-ovih modela, nakon Pande (2003.) i Linee (2008.).\nKako je FIAT jedan od sponzora Evropskog prvenstva u vaterpolu u Beogradu, ovaj „Best Buy“ auto godine biće predstavljen u Kombank areni, sve vreme takmičenja.\nKanda Kodža i Nebojša 13. januara u Kruševcu


Ministar Nuhodžić uručio ključeve stanova pripadnicima službi bezbjednosti: Držimo riječ i nastavljamo da rješavamo stambeno pitanje državnih službenika\nDatum objave 30.09.2019 14:46 | Autor MUP | Izvor: Ministarstvo unutrašnjih poslova\nMinistar je precizrao da je samo u ovom mandatu Vlade stambeno pitanje po povoljnijim uslovima riješilo više od 1.500, ne samo zaposlenih već i penzionera.\n„Samo kroz Regionalni stambeni program za ove kategorije do sada izgrađeno skoro 400 smještajnih jedinica za preko 1.500 lica. Ukupno dolazimo do brojke od preko 3.000 građana i što je još važnije - njihovih porodica, koji su riješili stambeno pitanje u ovom mandatu po povoljnijim uslovima“ – rekao je ministar Nuhodžić.\nGradonačelnik Podgorice dr Ivan Vuković iskazao je zadovoljstvo zbog vrijednog doprinosa koji je Glavni grad dao realizaciji ovog važnog projekta i za grad i za našu državu. „Ukupan doprinos kada je Glavni grad u pitanju je preko 900.000 eura i ona se odnosi na oslobađanje investitora plaćanja naknade za komunalno opremanje. U ovoj zgradi će stanove dobiti ljudi koji su tokom proteklih 20-ak turbulentnih godina u Crnoj Gori uvijek bili prvi na liniji odbrane državnih i nacionalnih interesa naše zemlje. Glavni grad je u proteklom periodu bio vrlo aktivan partner u ovakvim i sličnim projektima i da se naša kontibucija po tom osnovu mjeri desetinama miliona eura. Glavni grad je do sada za potrebe realizacije sličnih projekata oslobodio investitora obaveze plaćanja naknada za komunalno opremanje koje danas prevazilazi 10 miliona eura i besplatno ustupio sopstveno zemljište čija veličina je preko 70.000 m2. Dakle, sve to kad se sabere dolazimo do cifre od 25 miliona eura i vrlo smo ponosni na tu činjenicu, jer je zahvaljujući tome na stotine naših kolega iz sistema javne uprave riješilo stambeno pitanje“, zaključio je Vuković.


LEČENJE PARODONTOPATIJE | Stomatolog Novi Sad | Dental Centar Bobić, Novi Sad\nLEČENJE PARODONTOPATIJE Lazar Bobic 2020-03-25T16:13:22+01:00\nParodontopatije se može uspešno lečiti i zaustaviti, ukoliko se javite na vreme\nDijagnoza paradentoze – da li imam paradentozu?\nMetode lečenja paradentoze\nOporavak nakon lečenja\nNega nakon uspešnog lečenja\nKoliko košta lečenje paradentoze?\nKrvarenje desni, promena položaja zuba i loš zadah jedni su od prvih znakova početne paradentoze. Ukoliko nam se javite u ovoj fazi, uspešnost lečenja i zaustavljanja paradentoze je stoprocentna. Ukoliko je reč o poodmakloj paradentozi, zubi počinju da se klate, a ponekad i spontano ispadaju. I poodmakla faza paradentoze može se uspešno tretirati i zaustaviti, a uspešnost lečenja zavisi od stadijuma u kome ste se javili i Vaše saradnje sa stomatologom.\nUkoliko je u pitanju početna faza, lečenje se usmerava ka otklanjanju uzroka upale desni, a to su naslage kamenca i neadekvatne plombe ili krunice koje pritiskaju desni, a koje je potrebno prepoznati i promeniti.\nUkoliko se radi o srednjem stepenu paradentoze, radi se duboko čišćenje desni laserom i ultrazvukom.\nUkoliko je u pitanju poodmakla faza, lečenje se vrši malim hirurškim zahvatom i usmereno je na otklanjanje viška desni (džepova), u koje upada hrana, zbog čega se množe bakterije koje dalje uzrokuju upalu i povlačenje desni.\nU ovakvim slučajevima, otklanjanje džepova je jedini način da se pacijentu omogući nesmetano održavanje higijene.\nHirurško lečenje paradentoze podrazumeva mali hirurški zahvat, koji se obavlja uz primenu lokalne anestezije. Pacijenti ga odlično podnose i velika većina je u stanju da se već sutradan vrati svojim uobičajenim aktivnostima.\nS obzirom na to da je za uspešan hirurški zahvat potrebno izuzetno pedantno očistiti desni, zahvat traje nešto duže (2-3 h ukoliko se radi cela vilica), pa savetujemo pacijentima da se naoružaju strpljenjem. Sam zahvat nije bolan i u većini slučajeva se nakon zahvata ne javljaju ni otok ni bolovi.\nSkidanje konaca se obično planira sedam dana nakon zahvata.\nŠest do osam nedelja nakon zahvata, ukoliko je planirano, može se pristupiti izradi mostova. Kod pacijenata s poodmaklom parodontopatijom, obično je potrebna izrada mostova, kako bi se zubi međusobno povezali i na taj način učvrstili, i kako bi im se produžio vek.\nPacijenti hirurški zahvat većinom odlično podnose i u stanju su da se već sutradan vrate svojim uobičajenim aktivnostima.\nUkoliko je u toku zahvata neke zube potrebno izvaditi, mi se pobrinemo za to da pacijent istoga dana dobije privremene zube, kako bi se komfornije osećao tokom perioda oporavka.\nHigijena operisane regije je izuzetno važna, kako ne bi došlo do infekcije nakon operacije.\nUkoliko ste nedavno imali operativni zahvat, ovde možete preuzeti dokument sa detaljnim savetima o održavanju higijene operisane regije.\nAdekvatna higijena je jedan od preduslova uspeha celokupne terapije na duge staze.\nDa bi se rezultati postignuti terapijom održali i da se paradentoza ne bi vratila, mimo standardne higijene, koja podrazumeva jutarnje i večernje pranje zuba, obavezna je primena dodatnih metoda čišćenja. To podrazumeva primenu interdentalnih četkica, oralnih tuševa, tečnosti za ispiranje.\nOvde možete pročitati više o higijeni nakon uspešno sprovedene terapije paradentoze.\nRedovne kontrole na šest meseci, na kojima je potrebno ukloniti kamenac i pregledati detaljno stanje desni, neophodne su kako bi se na vreme uočili eventualni prvi znaci ponovne upale.\nCena lečenja paradentoze varira u zavisnosti od stadijuma u kome ste se javili i terapije koju moramo primeniti kako bismo zaustavili paradentozu.


Počeo sa radom Centar za edukaciju i obuku za rad na CNC i laserskim mašinama - Privredna štampa\nCentar za edukaciju, dokvalifikaciju i prekvalifikaciju u kojem će se vršiti obuka za programiranje i rad na CNC i laserskim mašinama počeo je sa radom u Centru “Safet Zajko” u Sarajevu.\nS obzirom na to da je na tržištu rada prisutan problem nedostatka kvalifikovane radne snage i da je veliki broj ljudi prošao kroz formalni sistem obrazovanja jedino što je moguće je da se radi neka vrsta dokvalifikacije i prekvalifikacije. Općina je prije dvije godine krenula u te procese izdvajajući dio sredstva iz budžeta za programe prekvalifikacije i dokvalifikacije.\nOvaj vid saradnje između javnog i privatnog sektora trebao bi doprinijeti smanjenju nezaposlenosti na način što će spojiti obuku sa potrebama tržišta rada. Javni poziv za prijave na obuku otvoren je do 4. oktobra. Aplicirati mogu osobe koje se nalaze na evidenciji Službe za zapošljavanje Kantona Sarajevo, prvenstveno sa Biroa Novi Grad. Nakon što prva grupa počne sa obukom, bit će raspisan i novi javni poziv za drugu grupu polaznika. Odabir polaznika vršit će se u saradnji sa Službom za zapošljavanje Kantona Sarajevo, a planirano je da godišnje taj proces prođe oko 40 osoba.\n„Ovo je jedan specifičan program obzirom da smo u Novom Gradu imali firmu koja se bavi proizvodnjom CNC mašina, a koje su u skoro svim proizvodnim procesima nezaobilazne, odlučili smo se da zajedno sa njima krenemo u proces da se uspostavi Centar za edukaciju i prekvalifikaciju u kojem bi firma radila obuku nezaposlenih osoba u sklopu svoje proizvodnje“, kazao je načelnik Efendić.\nPrema riječima Jasmina Ahmića, direktora firme Dizart, ova kompanija proizvodi CNC mašine za međunarodno tržište i jedina je u BiH koja to radi. Ove godine imaju više od 80 posto izvoza za Irsku, Englesku i druge zapadno-evropske zemlje.\nCentar za edukaciju i obukuCNC mašineprekvalifikacija


Vojna parada povodom 70. godišnjice osnivanja Narodne Republike Kine\nVojna parada povodom 70. godišnjice osnivanja Narodne Republike Kine\nKina je na vojnoj paradi povodom 70. godišnjice osnivanja Narodne Republike Kine pokazala novu supersoničnu stratešku krstareću raketu DF-100 (Dongfeng-100) ili CJ-100.\nU medijima se ranije pojavila informacija da ove rakete mogu da savladaju američke protivraketne sisteme i da pogode ciljeve na velikoj udaljenosti.\nU Pekingu je održana najveća vojna parada u njihovoj istoriji u kojoj je učestvovalo gotovo 15.000 vojnika Narodnooslobodilačke vojske Kine, 580 jedinica tehnike, 160 aviona i helikoptera.\nVojna parada na Trgu Tjenanmen u Pekingu trajala je 80 minuta i na njoj je prikazana kineska vojna tehnika razvijena u poslednjih 70 godina.\nKineski predsednik Si Đinping održao je govor u kome je naglasio da će Kina ostati na svom putu mirnog razvoja, ističući da će vojska štititi suverenitet i bezbednost zemlje.\nOn je rekao da će vojska odlučno štititi kineski suverenitet, bezbednost i razvoj, kao i da će čvrsto podržati mir u svetu.\n"Nikada nijedna sila ne može poljuljati Kinu ili zaustaviti kineski narod i naciju da napreduju", rekao je Si sa Trga nebeskog mira, gde je Mao Cedung na današnji dan proglasio osnivanje Narodne Republike Kine 1949. godine.\nTakođe, naveo je da Kina mora održati trajni prosperitet i stabilnost u Hong Kongu i Makau, kao i promovisati miroljubivi razvoj odnosa sa Tajvanom, ali i "nastaviti težnju za potpunim ujedinjenjem otadžbine".\nPosle govora predsednik Si obišao je automobilom kolonu kineske armije dugu više kilometara.\nStrani državnici nisu pozvani na paradu, ali su na bini bili ambasadori koji su na službi u Pekingu.\nOn je dodao da zemlja mora da održi trajni prosperitet i stabilnost u Hongkongu i Makau, kao i da promoviše mirni razvoj odnosa sa samoupravnim Tajvanom.\n„SPC i njene eparhije u Crnoj Gori će svim raspoloživim zakonskim i pravnim sredstvima štititi verska prava i slobode“


Putari "Nibensa" blokirali izgradnju Koridora 10 u Vojvodini\n09/08/2011 | 21:48\nBanke kojima duguje Nibens grupa najavile su da će u naredna dva dana obezbediti novac za isplatu zarada putarima koji su danas počeli štrajk, izjavio je večeras za Tanjug ministar za infrastrukturu Milutin Mrkonjić i pozvao radnike da prekinu blokadu.\nOn je rekao da su se banke, kojima Nibens grupa duguje oko 130 milion evra, obavezale da će da odblokiraju račune svih pet putarskih preduzeća iz Nibens grupe i obezbede novac za nastavak rada i isplatu zarada.\nRadnici “Bačkaputa”, u sastavu “Nibens grupe”, ponovo su danas blokirali radove na severu Koridora 10, ovaj put kod Vrbaške petlje koja se nalazi između Vrbasa i Srbobrana, a Samostalni sindikat putara Srbije je najavio da će sutra radnici iz svih pet putarskih preduzeća “Nibensa” blokirati granični prelaz Horogoš sa zahtevom da im se isplate zaostale zarade.\nPredsednica tog sindikata Sonja Vukanović je rekla Tanjugu da će radnici “Bačkaputa” ostati na koridoru celu noć i da će im se sutra pridružiti putari iz preduzeća “Vranje”, “Niš”, “Kragujevac” i “Beograd”.\nRadnici “Bačkaputa” su mehanizacijom blokirali radove na izgradnji autoputa kod 81. i 83. kilometra računajući od mađarske granice prema Novom Sadu.\nPutari Nibensa u Nišu i Vranju su na po nekoliko sati blokirali put Niš – Bela Palanka prema bugarskoj granici i Vranje – makedonska granica.\nBanke, kao najveći poverioci putara Nibens grupe, potražuju izmedu 110 i 130 miliona evra, a ta grupacija duguje ukupno oko 180 miliona evra.\nPrema recima Vukanovićeve, vlasnik “Nibens grupe” Milo Ðurašković koji je u maju uhapšen zbog zloupotrebe službenog položaja je prilikom zaduživanja kod AIK banke kao garanciju unapred založio novac koji “Nibens grupa” treba da dobija za održavanje puteva.\n“Ministar za infrastrukturu i energetiku Milutin Mrkonjić nas je jutros zvao, ali nije mi ništa konkretno rekao, tako da smo se odlučili da krenemo sa blokadama”, kazala je Vukanović, dodajući da ne očekuje da će protest na Koridoru 10 biti brzo okončan.\nPredsednik sindikata “Bačkaputa” Ðuro Trivunović je kazao Tanjugu da će radnici sačekati da im se pridruže kolege iz drugih “Nibens” preduzeća i da će sutra blokirati radove na celoj trasi gde se gradi Koridor 10 u Vojvodini, kao i da će pokušati da se “probiju do graničnog prelaza Horgoš”.\nPutari “Nibens grupe” su prošlog meseca dva puta blokirali radove na izgradnji severnog kraka Koridora 10 kroz Srbiju.\nPredsednik Samostalnog sindikata PZP “Niš” Mirko Janković rekao je da su radnici tog preduzeća danas oko 11 sati prekinuli blokadu puta Niš – Bela Palanka, koji je trajao između nešto manje od dva sata.\nJanković nije isključio mogućnost da se radnici sutra okupe ponovo zbog blokade nekog od saobraćajnih pravaca, ne precizirajući gde bi to moglo da bude.\nOko 250 radnika zaposlenih u vranjskom preduzeću za puteve iz sastava “Nibens grupe” danas su tri sata držali pod blokadom magištralni put Vranje – Skoplje.\nPosle dogovora sa pripadnicima zandarmerije, oko 11 časova, putari iz Vranja su protest nastavili šetnjom glavnim gradskim saobraćajnicama, dugom kolonom u kojoj je bilo više teških mašina i autobusa.\nPredstavnik sindikata tog preduzeća Dragan Dimitrijević je potvrdio Tanjugu da će deo vranjanskih putara sutra otići na sever Koridora 10.\nRadnici preduzeća za puteve “Kragujevac” danas nisu protestovali, ali najavljuju da će se sutra pridružiti kolegama iz “Nibens grupe” u blokadi Koridora 10, izjavio je Tanjugu predsednik Samostalnog sindikata Dragan Zlatić.\nZa radnike preduzeća za puteve “Niš” i “Kragujevac” u ponedeljak je obezbeđena isplata jedne mesečne zarade, a Vukanovićeva je kazala da su lokalne samouprave u tim gradovima omogućile da AIK banka, koja je najveći finansijski poverilac “Nibensa”, odobri kredite za isplatu jedne od zaostalih zarada od marta.\nAIK banka/koridor 10/nibens grupa/Srbija\nVelike kompanije lak plen za hakere\nRadosavljević: Srbiji 25 miliona evra od prodaje “Maksija”


Dan 17. novembar se obilježava kao Svjetski dan prijevremeno rođenih beba | RADIO TEŠANJ d.o.o.\n17.11.2020 • Objavljeno u: • Vijesti • Svijet •\nDan 17. novembar se obilježava kao Svjetski dan prijevremeno rođenih beba\nPočev od 2011. godine, ovaj dan je uvršten u kalendar SZO - Svjetska zdravstvena organizacija (WHO) kao dan podizanja svijesti o svim izazovima sa kojima se susreće nedonošče, o informisanju o jednostavnim, a djelotvornim rješenjima i o saosjećanju za članove porodice prijevremeno rođene bebe.\nMeđunarodni dan prijevremeno rođene djece prvi je put obilježen 17. novembra 2009. godine kao rezultat saradnje zaklade March of Dimes (SAD), Europske zaklade za brigu o novorođenčadi (European Foundation for the Care of Newborn Infants – EFCNI) koja predstavlja roditelje 20 europskih zemalja, zaklade Little Big Souls International (Afrika) i Nacionalne zaklade za prijevremeno rođenu djecu (National Premmie Foundation – NPF, Australija).\nCilj obilježavanja ovog dana je usmjeravanje pažnje javnosti na globalni problem prijevremenog rođenja, što je vodeći uzrok smrti novorođenčadi u razvijenim i nerazvijenim zemljama.\nPrijevremeno rođena djeca su djeca rođena prije 37. sedmice trudnoće, najčešće vrlo mala i nedovoljno razvijena, sa porođajnom tjelesnom težinom manjom od 2.500 grama, čak i sa 550 grama, rođena u 25. sedmice trudnoće. Životni ciklus jedne prijevremeno rođene bebe započinje rizikom i borbom za život, a uz njih ovo sve prolaze i njihove porodice.\nPrema istraživanjima UN-a, svako 10. dijete na svijet dolazi prije vremena, odnosno prije 37. sedmice trudnoće\nPrema podacima Svjetske zdravstvene organizacije, u svijetu se svake godine rodi 15 miliona prijevremeno rođene djece, a milion njih ne dočeka svoj peti rođendan.\nTipične sokne linije i ljubičasta svetla postale su simboli Svetskog dana prevencije. Ljubičasta boja postala je simbol za obilježavanje ovog dana i predstavlja osjetljivost i izuzetnost.\nGlobalni moto za Međunarodni dan prijevremeno rođene djece za 2018. godinu je: „Raditi zajedno: Partnerstvo s porodicama u brigu o malim i bolesnim novorođenčadima“.\nMeđunarodni dan prijevremeno rođene djece prvi je put obilježen 17. novembra 2009. godine kao rezultat saradnje zaklade March of Dimes (SAD), E


Honda i Sony će zajedničkim snagama proizvoditi električna vozila do 2025. | Edukacija\nHonda i Sony će zajedničkim snagama proizvoditi električna vozila do 2025.\nBrada kao simbol muževnosti 17/02\nHonda i Sony će formirati novu kompaniju koja će se baviti električnom energijom iz baterija, s „visokom dodatom vrednošću“ i komercijalizovati je u kombinaciji s uslugama mobilnosti.\nHonda, usred radikalne korporativnih transformacija, udružiće se s japanskim elektronskim gigantom Sony Corp. u okviru novog zajedničkog poduhvata za razvoj i prodaju električnih vozila.\nOvo povezivanje je prva velika saradnja između dva legendarna japanska brenda iz različitih industrija, kako bi se uhvatili u koštac s izazovima novog viđenja mobilnosti unutar automobilske industrije, koja je pod pravom opsadom promena.\nU skladu s memorandumom o razumevanju, koji su 4. marta objavili Honda i Sony, kompanije su saopštile da će tokom ove godine osnovati novu zajedničku firmu u oblasti pogonskih baterija. Honda i Sony žele da kompanija, koja tek treba da bude imenovana, počne s prodajom 2025. godine.\nPortparolka Honde rekla je da će nova kompanija prodavati svoja vozila u SAD, Japanu i Evropi, ali je dodala da se proizvodne lokacije još uvek razmatraju. U Hondi nisu bili voljni da pruže informacije o planiranom obimu.\nMeđutim, generalni diektor japanskog giganta, Tošihiro Mibe, rekao je da se očekuje da će početno preduzeće biti malo. Ipak, šef Honde je rekao da je povezivanje sa tehnološkom kompanijom ključno za inovacije u poslovanju.\n„Ovo je možda pristup bez presedana“, rekao je Mibe na konferenciji za novinare održanoj sa izvršnim direktorom kompanije Sony, Keničirom Jošidom. „Bilo je tako teško napraviti hrabar korak van, ali kroz ovo novo zajedničko ulaganje možemo stvoriti novu, neočekivanu vrednost, stimulišući strategiju Honde.“\n„To je kao hemijska reakcija koja kombinuje Hondu i Sony“, dodao je on.\nGeneralni direktor kompanije Sony, Keničiro Jošida, rekao je da će nova tehnologija mobilnosti biti „megatrend“ naredne decenije, baš kao što je pojava pametnih telefona bila u poslednjih 10 godina.\n„U budućnosti, mobilnost će postajati sve sličnija mobilnoj telefoniji, iz perspektive tehnologije i poslovnog modela“, rekao je Jošida.\nKombinacija s teškašem iz automobilske tehnologije, mogla bi da bude odgovor Japana na održavanje konkurentske prednosti zemlje u odnosu na nove digitalne izvore iz Silicijumske doline i Kine.\nHonda će dati doprinos svojom stručnošću u proizvodnji karoserija i postprodajnim uslugama, dok Sony ugrađuje svoje znanje u oblasti digitalnih prikaza, senzora, telekomunikacija, umrežavanja i tehnologija za zabavu.\nNova kompanija će planirati, dizajnirati, razvijati i prodavati električna vozila, ali neće upravljati fabrikom u kojoj će se vozila sklapati. Honda će biti odgovorna za proizvodnju prvog EV modela, kaže se u izveštaju.\nVozilo će koristiti platformu za uslugu mobilnosti koju je razvio Sony.\n„Iako su Sony i Honda kompanije koje dele mnoge istorijske i kulturne sličnosti, naše oblasti tehnološke ekspertize su veoma različite“, rekao je Mibe u zajedničkoj izjavi.\n„Stoga, verujem da ovaj savez koji spaja snage naše dve kompanije nudi velike mogućnosti kada je reč o budućnosti prevoza“, rekao je on.\nOvaj potez dolazi kada Honda pokušava da ojača svoju poziciju u automobilskoj industriji koja se ubrzano menja, tako što će odbaciti sagorevanje i preći na čisto električne pogone do 2040. godine.\nGovoreći u jednom intervjuu krajem prošle godine, Mibe je rekao da bi formiranje novih partnerstava, čak i s tehnološkim kompanijama izvan automobilskog sektora, bilo ključno za transformaciju.\nOn je ponovio taj duh o Sonyju, rekavši da će saradnja biti otvorena za druge partnere.\n„Ovo zajedničko preduzeće će biti veoma značajno u budućnosti“, rekao je Mibe.\nKompanije nisu govorile bilo šta konkretno o novim baterijama niti detaljima o drugim tehnološkim specifikacijama.\nU međuvremenu, Sony, proizvođač PlayStation konzole za igre i čuvar biblioteke muzike i filmova u okviru svog zabavnog ogranka, očekuje sopstveni ulazak u automobilsku oblast, kako bi ponudio svoje usluge novim kupcima. Sony je u januaru na CES-u u Las Vegasu predstavio svoje drugo konceptualno vozilo, prototip krosover EV nazvan Vision-S 02, kako bi naglasio svoju nameru.\n„Nameravamo da gradimo našu viziju da ’učinimo prostor za mobilnost emotivnim‘ i da doprinesemo evoluciji mobilnosti koja je usredsređena na bezbednost, zabavu i prilagodljivost“, rekao je Jošida.\nNa neki način, Sony je bio originalni pionir mobilne zabave kada je predstavio čuveni „Walkman“ prenosivi kasetofon 1979. Sada, on vidi vožnju kao bolju opciju od hodanja.\nNovo partnerstvo dolazi u vreme kada tehnološke kompanije sve više vide automobilski sektor kao novu granicu. U SAD, omiljeno ime iz Silicijumske doline, Apple, već dugo radi na automobilskom programu, dok je Waymo fokusiran na samovozeće automobile. Kineski tehnološki giganti kao što su Baidu i Tencent gaze u automobilske vode, a interesovanje pokazuju tajvanski Foxconn i južnokorejski LG Electronics.\nU januaru, Sony je stvorio kompaniju pod nazivom Sony Mobility Inc., koja će se baviti ulaskom u automobilski sektor.\nOčekuje se da će Sonyjev automobilski gambit iskoristiti svoju stručnost u digitalnoj i softverskoj tehnologiji, dok će verovatno prepustiti proizvodnju samog automobila spoljnom partneru. To je model koji se često smatra najboljim za ulazak jedne kompanije u automobilsku industriju, što je uostalom uradio Apple.\nU januaru, šef Honde, Mibe poželeo je dobrodošlicu Sonyju u japansku automobilsku industriju govoreći kao potpredsednik Japanskog udruženja proizvođača automobila. „Već vidite u Evropi, Sjedinjenim Državama i Kini mnogo novih igrača koji dolaze u proizvodnju električnih vozila. Sony je jedan od njih“, rekao je Mibe. „Postojanje dodatnih igrača u industriji donosi pozitivnu konkurenciju… Novi ulazak, poput Sonyjevog, zaista će revitalizovati ovu industriju.“\nKao igraču srednje veličine na globalnoj sceni, Hondi je potrebna pomoć prijatelja. Dugo vremena je sarađivala s General Motorsom na nizu projekata, od tehnologije vodoničnih gorivnih ćelija do električnih vozila. Međutim, Mibe aktivno „koketira“ s novim partnerima.\nOn je rekao da je Honda prišla Sonyju u vezi sa zajedničkim radom prošlog leta, kao i da su sastanci s Jošidom započeli krajem godine.\nMibe je rekao da će novi poduhvat sa Sonyjem biti odvojen od brenda Honda i postojeće strategije za električna vozila. Plan za deljenje EV platforme sa GM-om za severnoameričko tržište, na primer, ostaće na pravom putu i važan je za učešće na masovnom tržištu, rekao je on.\nMeđutim, inovacije iz projekta Sony mogu se vratiti u druge Hondine proizvode, dodao je. Honda i Sony bi čak mogli da razmotre javnu ponudu ovog poduhvata kako bi podstakli rast.\nMibe planira da ukine motore s unutrašnjim sagorevanjem do 2040. godine na putu ka transformaciji Honde u provajdera energije i mobilnosti nulte emisije.\nJapanski proizvođač automobila broj 2 planira da u drugoj polovini 2020-ih uvede sopstvenu namensku platformu za električna vozila pod nazivom e:Architecture, kao i čvrste baterije. U isto vreme, razvija autonomna vozila, delom sa GM-ovim Cruiseom, u okviru preduzeća za usluge mobilnosti.\nU septembru, Honda je saopštila da će formirati ogranak kompanije specijalizovan za električne letelice s vertikalnim poletanjem i sletanjem, takozvane „eVTOL“, s ciljem da komercijalizuje letelicu do 2030. godine, a zatim da „razbije sve veze sa Zemljom“, razvijajući male rakete za višekratnu upotrebu, koje mogu da postavljaju satelite u nisku orbitu Zemlje.\nHonda je prošle jeseni potvrdila da je već sprovela testove prototipova nove rakete.\nJoš jedno novo područje na koje će japanska kompanija staviti akcenat, biće roboti avatari, mašine s rukama, šakama i prstima, koje oponašaju prave ljudske pokrete, kako bi „omogućile virtuelnu mobilnost“.\n„Postojeći proizvođači originalne opreme za automobile nisu nužno oni koji igraju ključnu ulogu u takvim inovacijama. Osećam da se fokus pomera ka novim igračima iz različitih industrija i startapa, koji prihvataju izazove bez straha od neuspeha“, rekao je Mibe.\n„U ovoj stvarnosti, Honda neće samo stajati po strani i gledati. Želimo da budemo ti koji preuzimaju inicijativu, da dovedemo do transformacije.“\nTAGS: čvrste baterijeeVTOLhondainovacijenapredne baterijesonyusluge mobilnosti


Vesti online / Vesti / Ex YU / Radmanović: Neće biti vanrednih izbora u Srpskoj\nRadmanović: Neće biti vanrednih izbora u Srpskoj\nPredsednik Izvršnog odbora Glavnog odbora SNSD-a Nebojša Radmanović izjavio je da neće biti vanrednih izbora u Republici Srpskoj, koje je tražio SDS, već će oni biti redovno održani u oktobru naredne godine na svim nivoima u BiH.\n"To je potpuno smešan potez i jedna demagoška priča SDS-a, jer se nigde u svetu ne raspisuju vanredni izbori u godini kada se održavaju redovni", rekao je Radmanović na današnjoj konferenciji za novinare u Banjaluci.\nRadmanović kaže da u SDS-u znaju da to nije moguće sprovesti, ali i da je SNSD potpuno spreman na izbore u svakom momentu, kao i da se stranka sprema za određeni broj lokalnih izbora.\nOn je podsetio da u ovom momentu Izborni zakon BiH ne omogućava da se raspišu izbori u BiH.\n"Apelujem na sve u BiH koji o tome odlučuju da što je moguće pre dođu do rešenja u Izbornom zakonu, kako bismo mogli da održimo redovno izbore u oktobru 2014. godine", istakao je Radmanović.


Dan sjećanja na žrtve NATO agresije bitan za kolektivnu kulturu pamćenja - FILTER\nDan sjećanja na žrtve NATO agresije bitan za kolektivnu kulturu pamćenja\nU organizaciji Narodne biblioteke Pale, održan je drugi po redu okrugli sto pod nazivom “Nato agresija na Republiku Srpsku” povodom obilježavanja 9. septembra – Dana sjećanja na žrtve NATO bombardovanja Republike Srpske. Na taj dan 1995. godine u 2.12 časova počelo je NATO bombardovanje Republike Srpske koje je trajalo do 14. septembra, a u kome je stradalo više od stotinu civila.\nNa okruglom stolu učestvovali su dekan Filozofskog fakulteta u Palama Univerziteta u Istočnom Sarajevu, istoričar prof. dr Draga Mastilović, srpski književnik i književni kritičar Nedeljko Zelenović i novinar Branislav Ilić, direktor Srpske novinske agencije u vrijeme NATO bombardovanja.\nMastilović je rekao da je obilježavanje Dana sjećanja na žrtve NATO bombardovanja i agresije na Republiku Srpsku od velikog značaja za stvaranje kolekivnog pamćenje srpskog naroda.\n„Kada je u pitanju kultura pamćenja, mi patimo od dva nedostatka- nezananja i međusobnog nepoznavanje srpskog naroda u različitm oblastima. Stvaranje kolektivnog pamćenja je preduslov da dođe do bilo kakve nacionalne integracije i mislim da u budućnosti treba raditi na kolektivnoj kulturi pamćenja“, rekao je Mastilović.\nOn je istakao da je neophodno shvatiti dubinske korjene procesa koji su doveli do toga “da se NATO krajem devedesetih godina stavi u poziciju jedne udarne pesnice međunarodnog mehanizma koji je stvoren da se Srbi kao narod prvenstveno svedu na prostor koji drugima odgovara.”\n„Mislim da je sa istorijskog aspekta veoma bitno naznačiti da se osnovni podaci o broju aviona, broju bombi koje su bačene, žrtvama, NATO gubicima, u osnovi, znaju. Ono što mi ne znamo jesu dubinski korjeni tih procesa. Mislim da je bitno shvatiti dubinske procese koji su doveli do toga jer ako mislimo da opstanemo kao narod na ovim prostorima mi zaista moramo doći do tih dubinskih korjena kako se to ne bi dešavalo u budućnosti“, rekao je Mastilović.\nSrpski književnik i književni kritičar Nedeljko Zelenović, jedan od neposrednih svjedoka koji je ratne godine proveo na sarajevskom ratištu u Srpskom Sarajevu, ističe da je NATO bombardovanje odnijelo mnoge živote tokom rata čije posljedice su vidljive i danas.\n„Bio sam neposredni svjedok stradanja Srba u Hadžićima za vrijeme rata. Neposredni sam svjedok u Bratuncu gdje se nastavilo stradanja ljudi iz Hadžića koji su počeli masovno da umiru, a 99 odsto je imalo dijagnozu karcinoma koji je doveden u vezu sa bombardovanjem osiromašenim uranijumom. Nekoliko godina sam pratio zbivanja u Bratuncu i neposredno sahranjivao ljude. I dalje dobijam informacije da ljudi umiru, a najviše oni koji su radili u Remontnom Zavodu“, ističe Zelenović.\nNovinar i direktor SRNE u vrijeme NATO bombardovanja Branislav Ilić navodi da je suština NATO agresije bila da pokaže nepokornima u svijetu kako će proći svako ko se suprotstavi međunarodnoj zajednici i ne pokori im se.\n“Naši komunikacioni predajnici, releji ostali su sa druge strane u Sarajevu, emisioni sistem je potpuno uništen. Srna je prestala sa radom, a RTRS je imao slab signal. Nakon prvog dana bombardovanja, nakon što su gotovo svi mediji prestali sa radom, shvatili smo da se moramo snalaziti na drugi način., tada se rodila ideja da se povežemo putem radio veze pa smo postavili antene i predajnike i već sljedećeg dana imali smo uvezane sve dopisnike iz značajnijih gradova Srpske“, rekao je Ilić.\nOn dodaje da su se uvezali sa beogradskim radio emiterom i tako našli prozor u svijet.\n“Naše vijesti su tako emitovane i širom Srbije i u svijet, pa je tako otišla u svijet i naša prva fotografija obaranja NATO aviona, poznatog miraža 2000 koji je oboren istočno od Pala. Nasuprot nama, svjetski mediji došli su opremljeni unaprijed, jer su znali šta će da se desi“, naglašava Ilić.\nKao novinar SRNE u vrijeme NATO bombardovanja, ističe da je veoma ponosan na svoje kolege koji su tada radili u SRNI i na RTRS-u, koji su nastavili da se bore i nisu poklekli do samoga kraja.\nGradonačelnik Istočnog Sarajeva Ljubiša Ćosić rekao je da su Srbi na ovim prostorima kroz prethodni rat pretrpjeli velike gubitke u vidu ljudskih života, te dodao da je neophodno da srpski narod obilježava ovakve datume koji gaje kulturu sjećanja.\n„Mi imamo obavezu kao ljudi što žive na ovom prostoru da jednostavno odgovaramo sami sebi, da ovo obilježavamo i govorimo o ovome zbog naših budućih generacija. Imali smo pokušaje da dobijemo ulogu kolektivnog krivca, odnosno jedinog krivca za rat na ovim nesrećnim prostorima. Od žrtve su htjeli da naprave krivca i da nama, kao srpskom narodu, u budućnosti, nametnu osjećaj krivic“, dodao je Ćosić.\nNATO bombardovanje Republike Srpske, počelo je 30. avgusta 1995. godine u 2.12 časova i trajalo do 14.septembra. Stradalo je više od stotinu nedužnih civila.\nPovod za NATO agresiju bila je eksplozija na sarajevskoj pijaci Markale 28. avgusta 1995. godine, za koju su optuženi Srbi, iako je u izvještaju nezavisne komisije iz tog perioda navedeno da “ne postoje jasni dokazi da su granate došle sa srpskih položaja”, što je lično potvrdio i Jasuši Akaši, tadašnji izaslanik generalnog sekretara UN za Balkan.\nTags: Dan sjećanja na žrtve NATO bombardovanja u Republici Srpskoj\nPrethodna Dušanu Pejiću nagrada Matice srpske “Ljubomir Stojanović”\nSledeća U Gornjem Kotorcu danas cisterna sa vodom


U martu počinje rekonstrukcija najlošijeg puta u opštini Pećinci - Sremske Novine\nU martu počinje rekonstrukcija najlošijeg puta u opštini Pećinci\nPredsednik opštine Pećinci Siniša Đokić saopštio je danas da je kompletna rekonstrukcija najlošije deonice puta u pećinačkoj opštini, puta Šimanovci – Deč – Preka kaldrma – Ašanja – Spomenik, predviđena za početak marta ove godine. Kako je rekao, u telefonskom razgovoru sa direktorom Javnog preduzeća „Putevi Srbije“, Zoranom Drobnjakom, rukovodstvo pećinačke opštine je obavešteno da je ovih dana u toku izrada predmera i predračuna, kako bi radovi na terenu mogli da počnu već u martu, čim to vremenski uslovi dozvole.\n„Izuzetno nam je značajno to što smo od gospodina Drobnjaka lično dobili obećanje da će se sa rekonstrukcijom krenuti već početkom marta, jer je reč o deonici koja je devastirana transportom peska iz Ašanje, sa eksploatacije peska preduzeća „Ašanja pesak“d.o.o, a za potrebe izgradnje auto-puteva. Ovo je trenutno najlošija deonica puta u našoj opštini, koja građanima naselјa koja se nalaze na ovom putu, ali i građanima drugih naselјa koji ovim putem odlaze na posao u Šimanovce i Beograd, predstavlјa veliki problem jer ozbilјno ugrožava bezbednost u saobraćaju“ – izjavio je predsednik Đokić i podsetio da su obavezu kompletne rekonstrukcije ovog puta na sebe još 2019. godine preuzeli Ministarstvo građevinarstva, saobraćaja i infrastrukture i JP „Putevi Srbije“.\n„U međuvremenu, početak radova na rekonstrukciji puta Ašanja – Spomenik je više puta odlagan, a nakon brojnih urgencija koje je pećinačka lokalna samouprava uputila resornom Ministarstvu i Putevima Srbije, sada imamo obećanje gospodina Drobnjaka da će radovi početi već početkom marta ove godine“ – rekao je Đokić i ocenio da je ovo izuzetno dobra vest za građane pećinačke opštine.\nOpštinsko rukovodstvo je iskoristilo priliku da Zorana Drobnjaka informiše i o tome da se transportom peska iz Ašanje, ovoga puta za potrebe izgradnje Fruškogorskog koridora, trenutno ozbilјno narušava stanje deonice regionalnog puta Ašanja – Obrež – Ogar – Donji Tovarnik – Subotište, kao i lokalnog puta Subotište – Brestač.\n„Gospodinu Drobnjaku su dostavlјene fotografije i video snimci koji potvrđuju tačnost naših navoda, a od njega smo dobili uveravanja da će i ova deonica puta biti rekonstruisana u potpunosti“ – kazao je predsednik Đokić.\nOpšta bolnica u HISPA programu\nBazar zdravlja u Batrovcima\nPočelo asfaltiranje svih neasfal...\n“Pesmom u slavu Kupinika&#...